Veliki saobraćajni čas – kampanja “SIGURAN KORAK” – Alfa Centar\nVeliki saobraćajni čas – kampanja “SIGURAN KORAK”\nU okviru projekta Siguran korak 13.04. realizovan je Veliki saobraćajni čas na parkingu SC “Morača”. Tom prilikom okupilo se oko 600 učenika podgoričkih osnovnih škola na Veliki saobraćajni čas koji je i ujedno završna aktivnost višemjesečnog projekta ,,Siguran korak“ koji se realizuje sa ušenicima završnih razreda osnovnih škola. Projekat je obuhvatio 24 predavanja u 24 škole u osam crnogorskih opština, na kojima je prisustvovalo oko 1500 učenika. Takođe su realizovane studijske posjete Luke Kotor, Policijske akademije u Danilovgradu, Aerodromu Podgorica, Ministarstvu saobraćaja i pomorstva i Željezničke stanice u Podgorici.\nNa Velikom saobraćajnom času učenici su se družiti sa javnim ličnostima i plesali uz Plesni savez Crne Gore, dok poruku o poštovanju saobraćajnih propisa u ime Uprave policije prenio im je Igor Janković komandirt saobraćajne policije PJ Podgorica. Uz igru i zabavu Žarko Žabac i Anita Popović podijelili su iskustva vezana za saobraćaj iz njihovog djetinstva navodeći da nepažnja tokom dječje igre može da dovede do katastrofalnih posljedica. Tokom manifestacije organizovan je kviz znanja i likovni konkurs na temu „Saobraćaj“, a za sedam autora najboljih radova nagrade su obezbijedili Neregelija, Knjižara Matice Srpske i Cineplexx. Osim ovih partnera, realizaciju su pomogli i Erste Banka, Pivara „Trebjesa“ i Sava osiguranje, Voli i Inpek.\nTokom časa osnovci su se upoznali sa funkcijama i osobinama specijalnih vozila (policije, hitne pomoći, vatrogasne službe i vozila Vojske Crne Gore). Prilikom upoznavanja sa radom ovih vozila djeca su izrazila veliko interesovanje za uređaje i prateću opremu i take su imali veliki broj pitanja za poslužioce.\nNa kraju aktivnosti ušenici su zajedno sa pripadnicima Uprave policije PJ Podgorica na tri raskrsnice u gradu kontrolisali saobraćaj i opominjali nesavjesne učesnike u saobraćaju. Još jednom se dokazalo da su učenici ovoga uzrasta najbolji prenosioci znanja starijim učesnicima u saobraćaju. Oni veoma ozbiljno shvataju značaj i poštovanje saobraćajnih propisa te na ovaj način mogu uticati na podizanje nivoa svijesti i saobraćajne kulture kod svojih roditelja.\nBy alfacentar|2019-05-27T11:11:05+00:00April 13th, 2013|Saobracaj|0 Comments


Ministar vanjskih poslova Bosne i Hercegovine Igor Crnadak sastao se danas, 8. marta 2018. godine u Berlinu sa ministrom vanjskih poslova Savezne Republike Njemačke Sigmarom Gabrielom.\nTeme sastanka su bile nastavak procesa evropskih integracija BiH i regiona, unutrašnjopolitička situacija u BiH pred Opće izbore sa naglaskom na pregovore o izmjenama Izbornog zakona.\nNa početku sastanka konstatovano je da su odnosi BiH i SR Njemačke dobri i bez otvorenih pitanja. Ministar Crnadak je ocijenio susret veoma značajnim zbog toga što dolazi nakon prošlosedmične predaje odgovora na Upitnik EK i ulaska BiH u novu fazu procesa evropskih integracija u kojoj se očekuje dobivanje kandidatskog statusa i nakon toga početak pregovora sa Evropskom unijom. U ovoj fazi, naglasio je ministar Crnadak neophodan je nastavak potpore prijateljskih zemalja. Njemačka je počevši od pokretanja njemačko-britanske inicijative koja je pomogla deblokadi procesa evropskih integracija regiona prepoznala važnost evropske perspektive regiona, i konstantno i neupitno podržavala napredak Bosne i Hercegovine i regiona Zapadnog Balkana. Dodao je da će dalji napredak na evropskom putu BiH zavisiti i od toga hoće li biti popravljena opća klima i odnosi unutar BiH, a osobito koliko će se uraditi na jačanju vladavine prava i borbi protiv korupcije što nova Strategija EU za Zapadni Balkan stavlja u prvi plan. Istaknuo je zadovoljstvo posvećenošću Njemačke i EU evropskom putu Bosne i Hercegovine i Zapadnog Balkana i jasnom porukom nove Strategije EU kojom je potvrđen pristup mjerenja napretka svake zemlje na osnovu individualnih postignuća i na osnovu ispunjavanja kriterija.\nMinistar Crnadak je naglasio opredijeljenost BiH za dalje jačanje regionalne saradnje u okviru Berlinskog procesa i Zapadnobalkanske šestorke (WB6) i nastavak provođenja aktivnosti koje imaju za cilj unapređenje političkog dijaloga, regionalne saradnje i vođenje politike dobrosusjedstva.\nMinistar Sigmar Gabriel je pozdravio predaju odgovora BiH na Upitnik Evropske komisije. Istaknuo je da prema novoj Strategiji EU cijeli region ima priliku da napreduje i iskoristi zamah procesa ka evropskim integracijama. Podsjetio je da Njemačka snažno podržava evropsku perspektivu naše zemlje te da će nastaviti aktivno podupirati njen reformski proces i transformaciju u demokratsku državu sa vladavinom prava. Smatra da perspektiva Bosne i Hercegovine za EU mora biti stvarna i opipljiva te da se u tu svrhu EU i njene države članice moraju snažno angažovati u prevladavanju prepreka i interesa koji usporavaju reforme.\nNa sastanku je razgovarano i o Izbornom zakonu BiH, odnosu između BiH i NATO, regionalnoj saradnji kao i drugim aktuelnim temama u BiH.\nU večernjim satima ministar Crnadak će na ceremoniji otvaranja manifestacije „Dunavski salon“ (Donau Salon 2018) kao predstavnik zemlje suorganizatora održati uvodno obraćanje zajedno sa državnom sekretarkom za politička pitanja savezne pokrajine Baden-Württemberg Theresom Schopper.\nLink za video materijal


LG Electronics i Google predstavili novi Nexus 5 smart telefon LG Electronics i Google predstavili novi Nexus 5 smart telefon – Personal magazin\nLG Electronics i Google predstavili novi Nexus 5 smart telefon\nNajtanji i najbrži Nexus 5 telefon dostupan na pojedinim tržištima putem Google Play servisa Nakon velikog uspeha Nexus 4 modela, kompanije LG Electronics i Googleponovo su udružile snage i predstavile prvi smart telefon sa najnovijim Android™ 4.4, KitKat®…\nNajtanji i najbrži Nexus 5 telefon dostupan na pojedinim tržištima putem Google Play servisa\nNakon velikog uspeha Nexus 4 modela, kompanije LG Electronics i Googleponovo su udružile snage i predstavile prvi smart telefon sa najnovijim Android™ 4.4, KitKat® operativnim sistemom.Zahvaljujući poboljšanim karakteristikama i inovativnim rešenjima, LG Nexus 5 predstavlja najtanji i najbrži Google Nexus telefon do sada.\nZadivljujući Full HD IPS ekran dijagonale pet inča pruža nenadmašno vizuelno iskustvo. Ovaj ultra-lagani telefon stiže u dve verzije, od 16GB i 32GB. Spoj već dokazanog LG hardvera i softvera i aplikacija koje dolaze iz kompanije Google, predstavlja savršenu kombinaciju snažnih performansi, izuzetne funkcionalnosti i udobnosti pri korišćenju.\n„LG je ponosan što je, još jednom u partnerstvu sa kompanijom Google, razvio najbrži i najmoćniji Nexus telefon do sada“, istakao je dr Jong-Seok Park, predsednik i generalni direktor kompanije LG Electronics Mobile Communications.\nOn dodaje da „Nexus 5 nudi ultimativnu funkcionalnost u pakovanju modernog dizajna i da ovaj model pokazuje koji nivo inovacija može da sadrži jedan proizvod kada se udruže dve velike kompanije“. „Veoma smo uzbuđeni zbog ponovne saradnje sa kompanijom LG Electronics na novom Nexus telefonu“, dodao je Sundar Pichai, viši potpredsednik za Android, Chrome i Aplikacije u kompaniji Google.\nKamera na ovom modelu koristi LG Innotek tehnologiju za optičku stabilizaciju slike, koja je prethodno predstavljana na LG G2 smart telefonu. Kamera od 8 megapiksela sa dužom ekspoziturom, pruža čistu sliku i u uslovima slabije vidljivosti. Nexus 5 takođe poseduje i Photo Sphere funkciju, koja omogućava snimanje serije fotografija za neviđeno vizuelno iskustvo u opsegu od 360 stepeni.\nTakođe, ovaj model poseduje i mogućnost kreiranja Auto Awesome fotografija i snimaka, koristeći sadržaj iz fajlova na samom telefonu. Pored toga, unapređeni HDR+ mod u trenutku beleži veliki broj fotografija kako bi ih spojio u jednu savršenu, koristeći veći opseg senki i svetla, kao i višestruku ekspozituru i paletu boja.\nNexus 5, prvi telefon na svetu sa najnovijim Android 4.4, KitKat operativnim sistemom, uprkos maloj težini i tankom izgledu, uliva snažan osećaj čvrstine i izdržljivosti.\nPored neverovatno brzog Snapdragon 800 procesora i podrške za 4G/LTE mrežu, Nexus 5 takođe poseduje i 445 ppi Full HD IPS ekran sa naprednom in-cell touch tehnologijom, koja brže prepoznaje dodir, daje bolju vidljivost kad ste na otvorenom i omogućava oštriji prikaz slike. Ovaj komplet funkcija, upakovan u izuzetno prefinjen i moderan dizajn, ne ostavlja ni malo sumnje da se radi o premijum Google smart telefonu.\nAndroid 4.4 operativni sistem je brz, moćan i jednostavan za upotrebu. Nova tastatura automatski predlaže kontakte koje biste najverovatnije zvali, dok korisnici sada mogu da šalju i primaju tekstualne poruke direktno sa Hangoutaplikacije, koja sada podržava i opciju prepoznavanja lokacije.\nUz pomoć poznatih aplikacija i programa, kao što su Gmail, Chrome, Calendar, Maps, Drive i Hangouts, Nexus 5 smart telefon olakšava svakodnevni život korisnika. Uz Google Now opciju, pokretanje pretrage preko glasovne komande je veoma jednostavno, tako da su milioni aplikacija, igrica, filmova, muzičkih numera ili knjiga na Google Play servisu bliži nego ikad.\nNexus 5 smart telefon će od danas biti u prodaji, u crnoj i beloj boji, bez ugovorne obaveze, putem Google Play™ servisa, i to u Sjedinjenim Američkim Državama, Kanadi, Francuskoj, Nemačkoj, Italiji, Španiji, Velikoj Britaniji, Australiji, Južnoj Koreji i Japanu. Nexus 5 će biti dostupan u Evropi, Centralnoj i Južnoj Americi, Aziji, Zajednici nezavisnih država i na Bliskom Istoku od sredine novembra.\nProcesor: Qualcomm Snapdragon™ 800 / 2,26GHz Quad-Core Krait CPU\nLG Electronics i Google predstavili novi Nexus 5 smart telefon was last modified: November 1st, 2013 by Redakcija\nGoogleGoogle NexusLGLG ElectronicsNexus 5smart telefon\nKaspersky štiti skupocene Vertu telefone


Uklanjaju srušena stabla na Banj brdu - Glas Srpske\nM. S. 25.02.2021 07:28\nBANjALUKA - Radnici Šumskog gazdinstva “Banjaluka” su na terenu na području Banj brda, gdje uklanjaju stabla, koja se se srušila u decembru prošle godine zbog ledene kiše, jakog vjetra i niskih temperatura.\nIz preduzeća “Šume Republike Srpske” potvrdili su “Glasu Srpske” da su sve staze i putevi na području Banj brda prohodni za rekreativce, izuzev staze od Trešnjika do Zmajevca, kao i dijelova sa masovno polomljenim stablima.\n- Na području revira “Prigradske šume” u toku je doznaka stabala i projektovanje traktorskih i kamionskih puteva neophodnih za otpremu šumskih drvnih sortimenata. Zbog velikog nagiba i klizavog terena, te isprepletenosti i nagomilanosti izvaljenih i prelomljenih stabala, doznaka je otežana i usporena - kazali su iz ovog preduzeća.\nDodali su da se za radove na uklanjanju porušenih stabala angažuju izvođači usluga i radova u šumarstvu shodno Zakonu o javnim nabavkama, te da se u narednom periodu očekuje i početak radova na ovom lokalitetu.\nApelovali su na sve građane da zbog vlastite bezbjednosti budu maksimalno oprezni prilikom kretanja na ovom području.


Politika\t01.03.2010 17:17\nŠta dobija novi kupac Jata? Najmanje 15 miliona evra duga na papiru, a kad se tome dodaju potraživanja Aerodroma „Nikola Tesla”, Agencije za kontrolu letenja, Jat tehnike, Jat keteringa i mnogih drugih, ova suma narasta i do 30 miliona evra. Tu se poslovanje na veresiju ne završava, jer da bi ovu godinu završili u plusu, menadžeri Jata od države su tražili pozajmicu od 40 miliona evra. Osim dugova, novi vlasnik nasledio bi 15 aviona, starih više od 20 godina, od kojih trenutno saobraća samo osam.\nNema sumnje da je najbolje vreme za prodaju nacionalnog avioprevoznika prošlo i da država sad samo gleda kako će pošto-poto da ga udomi. I pre nego što je raspisan javni poziv za strateško partnerstvo, u javnosti su Andrej Jovanović i Bojan Milovanović, bivši vlasnici fabrike grickalica „Marbo”, već viđeni kao gazde Jata. Možda su pokazali interesovanje, baš kao i mnogi pre njih: aviokompanije iz Rusije, Turske, Nemačke, Ujedinjenih Arapskih Emirata, Indije, Islanda, Izraela. Ali, zvaničnu potvrdu njihove zainteresovanosti trenutno je nemoguće dobiti. Minulog vikenda, otkako je u javnosti lansirana informacija da su bivši hokejaši bacili oko na Jatovu flotu, novinari su bukvalno proganjali dvojicu privrednika, koji su dosad vešto izbegavali medije. Telefoni nisu zvonili samo Milovanoviću i Jovanoviću, već i njihovim bivšim saradnicima, novim vlasnicima „Marba”, kolegama privrednicima i sportistima, kućnim prijateljima, poznanicima i komšijama. Kad već ništa nije moglo da se čuje od glavnih aktera ove priče, sporedni igrači komentarisali su (anonimno, naravno):\n– Nisu ludi da kupe Jat, oni su pametni momci. Ne bih ga uzeo ni ja, a kamoli oni – uveravao nas je njihov kolega privrednik, inače sklon poslovnim rizicima.\n– Možda im je to izazov, ali o aviosaobraćaju ne znaju ništa. Mada, ni u proizvodnju grickalica nisu bili upućeni, pa su uspeli – procenjuje drugi biznismen.\n– U životu ih nisam čuo da su spomenuli Jat – tvrdio je njihov prijatelj iz detinjstva.\n– Zainteresovani su, ali su zatečeni naglim interesovanjem novinara za njih. Stavite se malo u njihovu kožu – kažu oni koji su sa njima u kontaktu.\nPut od zainteresovanosti do kupovine prilično je dug, pa se postavlja pitanje kome u ovom trenutku, iz političkih, ekonomskih, ili bilo kojih drugih razloga, odgovara lansiranje ovakvih informacija. Jer, ne mora da znači da će Jovanovićeva i Milovanovićeva ponuda biti najbolja na tenderu. Čudno je i to da je resorni ministar Milutin Mrkonjić imena zainteresovanih pročitao u novinama, a da u Jatu, koji strateški partner treba da izvuče sa dna, ništa nisu čuli o dvojici potencijalnih partnera.\nDa li su ovo zaista najozbiljniji kandidati ili su njihova imena poslužila za skretanje pažnje sa Jatovih nagomilanih problema, saznaće se uskoro. Jer će danas u vladi početi razgovori o strateškom partneru, dok će ispred zgrade u Nemanjinoj ulici početi protest ćerke firme Jat keteringa zbog neizmirenih dugova.


Zdravlje stanovnika ne može da se procenjuje anketom - Dnevni list Danas\nPočetna » Društvo » Zdravlje stanovnika ne može da se procenjuje anketom\nElektroprivreda Srbije reagovala na tekst CINS-a objavljen u Danasu 22. 07. "Stanovnici oko kopa Drmno tvrde da su im životi ugroženi"\nZdravlje stanovnika ne može da se procenjuje anketom\n* Neophodno je izvršiti ozbiljna istraživanja, odnosno izvršiti sveobuhvatno dugoročno praćenje zdravstvenog stanja stanovništva * Proizvodnja električne energije u ukupnoj emisiji praškastih čestica koje utiču na nivo zagađenja vazduha u Srbiji učestvuje sa svega 15 odsto\nU skladu sa Zakonom o informisanju i medijima, Javno preduzeće „Elektroprivreda Srbije“ demantuje netačne informacije u tekstu „Stanovnici oko kopa Drmno tvrde da su im životi ugroženi“, koji je objavljen 22. jula 2016. godine u listu „Danas“.\n0Piše: DanasOnline 25. jula 2016. 10.53\nKop "Drmno" u istoimenom naselju\nAutori teksta „Stanovnici oko kopa Drmno tvrdnje da su im životi ugroženi“ baziraju na rezultatima ankete CEKOR-a i izjavama meštana koji su, inače, članovi te organizacije.\nSmatramo da je u najmanju ruku neozbiljno na osnovu ankete procenjivati zdravstveno stanje stanovništva naselja Drmno i takve informacije objavljivati. Neophodno je izvršiti ozbiljna istraživanja, odnosno izvršiti sveobuhvatno dugoročno praćenje zdravstvenog stanja stanovništva, multidisciplinarnog pristupa po metodologiji koja se primenjuje u svetu. Za potrebe procene zdravstvenog stanja anketiranog stanovništva, odnosno za utvrđivanje uzročnika negativnog uticaja na zdravlje ljudi, neophodno je angažovati odgovarajuće nadležne organe i relevantne institucije, kao i obučene anketare i preduzeti odgovarajuće aktivnosti na utvrđivanju činjeničnog stanja u pogledu zdravlja i uticaja na zdravlje stanovništva naselja Drmno. Ovakve aktivnosti su izuzetno složene i zahtevaju dovoljno dug vremenski period u kojem bi se pratilo zdravlje stanovništva i utvrdile odgovarajuće uzročno posledične veze. Prema našim saznanjima, ovakvo istraživanje na teritoriji mesta Drmno nije sprovedeno, a JP EPS je spreman da podrži takav projekat u saradnji sa lokalnom samoupravom i organima državne uprave.\nIako se u tekstu navodi da više od godinu dana stanovnici Drmna traže raseljavanje, neophodno je i da javnost zna da je EPS je do sada ispunio sve zakonske obaveze oko eksproprijacije za potrebe kopa „Drmno“. Tehnologija otkopavanja i odlaganja na kopu „Drmno“ sprovodi se u skladu sa važećim tehničkim projektima. Napominjemo da raseljavanje naselja Drmno nije postavljeno kao uslov ni u jednom od brojnih dokumenata, analiza i studija koji su urađeni za potrebe otvaranja površinskog kopa „Drmno“, kao i za ceo prostor Kostolačkog ugljenog basena.\nTakođe, nakon što je nevladina organizacija CEKOR predala JP EPS peticiju o raseljavanju naselja Drmno, legitimni predstavnici građana u zvaničnom dopisu obavestili su da su potpisi zloupotrebljeni i ogradili su se od CEKOR-a, jer je peticija skupljana za drugu svrhu i namenu. Naknadno, u zvaničnom dopisu i legitimno izabrani predstavnici MZ Brodarac, Drmno, Bubušinac, Kličevac, Maljurevac i Rečica su takođe obavestili javnost da bilo kakvi zahtevi CEKOR-a u ime građana ovih mesnih zajednica nisu legitimni niti imaju njihovu podršku.\nKada je u pitanju zaštita životne sredine, bitno je istaći da proizvodnja električne energije u ukupnoj emisiji praškastih čestica koje utiču na nivo zagađenja vazduha u Srbiji, učestvuje sa samo 15 odsto. Ukupne količine praškastih čestica koje termoelektrane u drugim evropskim zemljama emituju su daleko veće nego u Srbiji. JP EPS je u potpunosti posvećen usaglašavanju rada svojih postrojenja sa odgovarajućim standardima zaštite životne sredine i u tom smislu poštuje sve propise. U prethodnom periodu investirano je preko 200 miliona evra sa ciljem smanjenja uticaja rada termoenergetskih postrojenja na životnu sredinu. Ukupna planirana sredstva za investicije u oblasti zaštite životne sredine za period 2015-2025. iznose oko milijardu evra. Najvažniji projekti usmereni su na smanjenje emisije zagađujućih materija u vazduh iz termoelektrana, što uključuje praškaste materije, sumporne okside i okside azota. Konkretno realizovani su sledeći projekti:\n– smanjenje emisija praškastih materija: ugrađeni su elektro filteri na 13 termo blokova, a u toku je realizacija na još jednom bloku.\n– smanjenje emisija azotnih oksida: denitrifikacija je urađena ili je u toku na četiri bloka (tri projekta su završena, a jedan je u toku), dok će se u narednom periodu realizovati na sva ostala četiri bloka snage veće od 300 MW.\n– smanjenje emisija sumpornih oksida: započet u toku je završetak projekata u TE Kostolac B, dok je na ostalim blokovima snage preko 300 MW (6 blokova) planirano u narednom periodu.\nIzgradnja novog bloka TE Kostolac B3 je u skladu sa svim EU standardima zaštite životne sredine. Emisije zagađujućih materija u vazduh, kao najznačajniji parametar, projektovane su tako da zadovolje standarde EU Direktive o industrijskim emisijama, iako ova direktiva još uvek nije preneta u nacionalno zakonodavstvo. Imajući u vidu da će se izgradnjom novog bloka omogućiti zatvaranje nekog od starijih blokova niske efikasnosti i znatno lošijih performansi u smislu emitovanja zagađujućih materija u različite medijume životne sredine, može se smatrati da će TE Kostolac B3 imati upravo pozitivne efekte po životnu sredinu.\nUvažavajući raspoložive resurse u Republici Srbiji, pored hidropotencijala i ostalih obnovljivih izvora energije (OIE), ugalj predstavlja dominantan energetski potencijal, kao i u recimo Nemačkoj ili Poljskoj kao članicama EU, pa je i proizvodnja električne energije u Srbiji bazirana na uglju (65 – 70 odsto u zavisnosti od hidroloških uslova). Ostala proizvodnja je bazirana na velikim hidro elektranama, dok je u prethodnoj deceniji primećen porast proizvodnje električne energije iz OIE (najviše iz malih HE).\nOd ukupnog hidro potencijala u Srbiji do sada je iskorišćeno oko 70 odsto.\nSledeći strateške državne ciljeve definisane Strategijom razvoja energetike Republike Srbije do 2025. godine, pored povećanja energetske efikasnosti (smanjenja gubitaka u transformaciji energije, prenosu i distribuciji i povećanja efikasnosti proizvodnje energije), EPS je odgovoran za obezbeđenje sigurnosti snabdevanja električnom energijom.\nUzimajući u obzir da je intenzivniji razvoj proizvodnje električne energije iz OIE, započeo skoro dve decenije kasnije u odnosu na najrazvijenije evropske države, zabrani izgradnje nuklearnih elektrana, a proizvodnja energije za obezbeđenje sigurnosti snabdevanja zasnovana na uglju, nemoguće je očekivati brzu promenu proizvodnog portfolija u državi, odnosno u EPS-u.\nNije realno, u dogledno vreme, da se fosilna goriva (lignit) uklone iz proizvodnje električne energije, s obzirom da je to izvor za 70 odsto proizvedene električne energije u Srbiji, osim ako se ne ne pitaju lobiji koji kontinuirano rade na urušavanju srpskog energetskog sektora i potenciranju uvoza struje.\nMolimo vas da u skladu sa Zakonom o informisanju i medijima objavite ovaj demanti na jednakom prostoru.


NASTAVLJA SE OSIPANJE SDA, ALI I PARLAMENTARNE VEĆINE NA NIVOU BIH – Slobomir – Internet, Radio i TV stanica ; najnovije vijesti iz BiH i regiona\nPočetna / BIH / NASTAVLJA SE OSIPANJE SDA, ALI I PARLAMENTARNE VEĆINE NA NIVOU BIH\n15. маја 2017.\tBIH, VIJESTI Ostavite komentar 205 Pregledi\nNakon Senada Šepića iz te stranke isključeni su Salko Sokolović i Sadik Ahmetović koji su ranije sa Šepićem oformili nezavisni poslanički klub u Predstavničkom domu PS BiH.\nAhmetović kaže da neće vratiti mandat SDA. Šemsudin Mehmedović do daljnjeg ostaje član stranke. Da li u BiH ima parlamentarne većine – pitanje je na koje partneri u vlasti daju različite odgovore?\nSadik Ahmetović i Salko Sokolović nisu više članovi SDA u čijem stvaranju su 90-tih aktivno učestvovali. Zbog upornog odbijanja da podrže set zakona o akcizama ali javnih kritika lidera Bakira Izetbegovića zaradili su „crveni“ karton za isključenje.\n„Ukoliko ranije isključeni Šepić te Sokolović i Ahmetović imaju diosljdnosti o onome što govore onda će to najbolje pokazati ako vrate mandat SDA koji su dobili kao kandidati ove stranke“, rekao je potpredsjednik SDA Šefik Džaferović.\nSadik Ahmetović ne pomišlja da vrati mandat. Optužuje rukovodstvo SDA da iz stranke protjeruju svakoga ko misli svojom glavom a da “žmire“ na korupciju i kriminal u sopstvenim redovima.\n„Činjenica da nemaju snage kazniti napadače na Adila Osmanovića u Srebrenici i da se ne mogu odrediti naspram dijela rukovodstva koji imaju optužnice sve to govori o stanju u stranci. Ja nastavljam svoj posao i rad da štitim one koji su me izabrali a to su Bošnjaci iz Republike Srpske“, istakao je poslanik u Predstavničkom domu PS BiH Sadik Ahmetović.\nBez obzira što su trojica poslanika napustila Klub SDA a Šemsudin Mehmedović na dobrom putu da to isto uradi, iako su glasanja o setu zakona o akcizama kao i izmjenama Izbornog zakona pokazala krah bh parlamentarne većine, Šefik Džaferović uvjerava da ona i dalje postoji mada njegovi koalicioni partneri iz Srpske ne misle tako.\n„Parlamentarna većina je sada svedena sa 25 na 22 i ona još uvije postoji“, dodao je Džaferović.\n„Nema parlamentarne većine zato što ja lično smatram da parlamentarnu većinu treba definisati u skladu sa potrebama naroda i da će se to riješavati od slučaja do slučaja“, smatra predsjednik SDS-a Vukota Govedarica.\nKao odgovar na svojevrsne ucjene hrvatskih političara da neće biti izbora 2018-te ako ne prođu izmjene Izbornog zakona BiH, SDA je odbacila njihov prijedlog ali je time ostavila otvoreni „front“ sa HDZ-om BiH .\nPrethodni KUDA ĆE PROLAZITI AUTO PUT SARAJEVO – BEOGRAD?\nSljedeći SAOBRAĆAJNA NESREĆA U MAĐARSKOJ, POGINUO VOZAČ AUTOBUSA IZ SRBIJE


Digitalni poremećaj | Veselin Jevrosimović\nNakon posete ovogodišnjem CES sajmu korisničke elektronike i svega što sam tamo video i doživeo, ne mogu da se otmem utisku kako smo konačno i potpuno zakoračili u digitalnu budućnost o kojoj smo maštali krajem prošlog i početkom ovoga veka. Ako je meni koji intenzivno pratim napredak tehnologije i aktivno učestvujem u industriji informacionih tehnologija trebao još jedan podsetnik na to koliko je snažan uticaj digitalnog doba na svakodnevni život i sve aktivnosti ljudi, pretpostavljam da je manje upućenim čitaocima potpuna ideja o promenama koje svakodnevno i ubrzano doživljavamo i dalje na neki način strana.\nTu dolazimo do fenomena koji stručnjaci nazivaju „digitalni poremećaj“ (eng. digital disruption). Radi se, naime, o tome da digitalno doba neizbežno menja način na koji funkcionišu sve grane privrede i različite industrije, što izaziva poremećaj ili prekid tradicionalnih poslovnih modela koji su do sada važili. Sve to, opet, zahteva prilagođavanje i promene koje nisu uvek jednostavne i bezbolne, ali istovremeno pruža priliku svima onima koji su spremni da otvorenog uma prihvate novi način na koji svet funkcioniše da ponude sveže ideje i ispolje kreativnost. Ne pričam pri tome samo o IT industriji jer se promene dešavaju nezavisno od toga da li se bavite poljoprivredom, proizvodnjom, trgovinom, bankarstvom ili pružanjem usluga.\nModerna softverska rešenja, onlajn platforme i masovno korišćenje pametnih uređaja i interneta omogućuju brzu i jeftinu realizaciju poslovnih ideja, često potpuno novih. Umesto malog broja velikih firmi sposobnih da dopru do globalnog tržišta, sada imamo porast preduzetništva koje ne poznaje granice i mnogo je sposobnije da odgovori na promene i prilagodi se zahtevima publike. Korisnici takođe menjaju svoje navike i način funkcionisanja, što opet zahteva novi pristup poslovanju. Naravno, ovo je samo jedan mali delić kompletne priče. Fenomen digitalnog poremećaja je kompleksan i zaslužuje ozbiljnu analizu, pa ću pokušati da ovoj temi posvetim pažnju i u narednih nekoliko članaka.


Utvrđeni mehanizmi kontrole bolovanja u Železari – Semendria\nUtvrđeni mehanizmi kontrole bolovanja u Železari\n04. oktobar 2017. PRIVREDA – Izvor: RTS – Ministri za rad, zapošljavanje, boračka i socijalna pitanja i zdravlja, Zoran Đorđević i Zlatibor Lončar, razgovarali su sa ambasadorom Narodne Republike Kine Li Mančangom i direktorom “HBIS grupe Srbija” Songom Sihaiem i tom prilikom dogovorili mehanizam kontrole bolovanja u Železari Smederevo.\nKako se navodi u saopštenju iz Ministarstva rada, tokom nedavne posete ministra Zorana Đorđevića Železari “HBIS grupa Srbija” u Smederevu, rukovodstvo ga je upoznalo sa radom, ali i problemima sa kojima se susreće ta kompanija, pa je na sastanku dogovoren mehanizam kontrole bolovanja, kao i na koji način će se on sprovoditi.\n“Želja nam je da se problem bolovanja, koji je neretko predmet zloupotrebe, reši na najadekvatniji način. Postoje mehanizmi i ovo će biti jedna vrsta pilot projekta, koji će, ukoliko bude dao dobre rezultate, biti opšte primenjivan”, izjavio je ministar Đorđević.\nAmbasador Narodne Reublike Kine zahvalio se ministrima Đorđeviću i Lončaru na blagovremenoj reakciji, brzoj i adekvatnom rešenju problema bolovanja u kineskoj kompaniji “HBIS”.\n« Radnici Želvoza pravdu traže pred Evropskim sudom\nKazna ako na vratima stana nemate broj »


Sprovođenje mera upravljanja zaštite životne sredine u industriji\nU Srbiji je tokom 2017. godine prema standardu ISO 14001 sertifikovano ukupno 887 organizacija, što je 22,1% manje u odnosu na 2016. godinu\nU 2018.godini pravo da koriste Eko znak Republike Srbije imaju tri kompanije za sedam svojih proizvoda (grupa proizvoda).\nPorast broja organizacija sa sertifikovanim sistemima upravljanja zaštitom životne sredine ukazuje da se kompanije sve više bave upravljanjem životnom sredinom, čime se smanjuju emisije zagađujućih materija u vazduh, vodu i tlo, generisanje otpada i potrošnja energije i sirovina.\nBroj ISO 14001 u 2017. godini bilo je 887 važećih sertifikata (Slika 1). U odnosu na 2016. godinu, broj sertifikata u Republici Srbiji smanjen je za 22,1 %, dok je u Evropi smanjen za 6,3% (Slika 1), što je posledica isticanja licenci ili neprijavljivanja novih sertifikata. Prema istraživanjima Međunarodne organizacije za standardizaciju, postoje značajne razlike među državama u broju izdatih sertifikata za standard ISO 14001 (Slika 1).\nU 2018. godini je rađeno na Pravilniku za EMAS u Republici Srbiji sa vodičem za uključivanje kompanija u sistem. Usvajanje pravilnika očekuje se u prvoj polovini 2018. godine. Za EMAS u Republici Srbiji uspostavljen je novi pravni okvir za sprovođenje. Time je omogućeno sprovođenje Uredbe EK 1221/2009, 1893/2006, 196/2006 i Odluke EK 2011/832/EU, 2006/193/EK, 2017/1505/EU što stvara mogućnost da organizacije iz Srbije postanu EMAS registrovane kroz mehanizam „EMAS Global” i “Third Country Registration”.\nUčešće u EMAS sistemu dozvoljeno je i organizacijama koje su locirane van Evropske unije, što je za kompanije koje posluju u Srbiji omogućeno Zakonom o zaštiti životne sredine (“Službeni glasnik RS”, broj 135/2004, 36/2009).\nKroz IPA projekat “Primena zakona u oblastima kontrole industrijskog zagađenja, prevencije hemijskih udesa i uspostavljanje EMAS sistema” osposobljeni su Ministarstvo zaštite životne sredine i Akreditaciono telo Srbije za sprovođenje svojih nadležnosti u vezi EMAS -a. Istim ovim projektom odabrane su tri kompanije iz različitih sektora, koje su pripremljene za ulazak u EMAS.\nCentar za čistiju proizvodnju uz podršku Ministarstva poljoprivrede i zaštite životne sredine sprovodi Akcioni plan Strategije uvođenja čistije proizvodnje u Republici Srbiji („Službeni glasnik RS”, broj 17/09). U programu Čistija proizvodnja je do sada (2006-2017. godina) ukupno učestvovalo 94 kompanija sa oko 50.000 zaposlenih i obučeno je 70 nacionalnih eksperata. Kompanije su različitih veličina i delatnosti. (Slika 2 )\nIzradu novog strateškog dokumenta: „Program uvođenja čistije proizvodnje u Republici Srbiji“ sa Akcionim planom, za period 2019-2021. godine, sprovelo je Ministarstvo zaštite životne tokom 2018. godine.\nEkološki znak Republike Srbije je nacionalna oznaka za proizvode i usluge koji imaju manji negativan uticaj na životnu sredinu od postojećih na tržištu. Na eko znak pravo mogu da steknu proizvodi koji su proizvedeni na teritoriji Republike Srbije, ako ispunjavaju neophodne kriterijume (Pravilnik o bližim uslovima, kriterijumima i postupku za dobijanje prava na korišćenje ekološkog znaka, elemenata, izgledu i načinu upotrebe ekološkog znaka za proizvode i usluge, “Službeni glasnik RS” broj 49/2016). Grupe proizvoda za koje se dodeljuje eko znak Republike Srbije, kao i kriterijumi na osnovu kojih se znak dodeljuje istovetni su kao za “Cvet” – eko znak Evropske unije. Ova podudarnost je učinjena iz razloga što je Srbija u obavezi da nakon pridruživanja EU, bude u stanju da kompanijama dodeljuje Eko-znak EU.\nU 2018.godini pravo da koriste Eko znak Republike Srbije imaju tri kompanije za sedam svojih proizvoda (grupa proizvoda) (Slika 3), kao i 2017. godine, , a to su ''Potisje Kanjiža'', ''Daj Daj'' Beograd i ''Tarkett'' Bačka Palanka. Do smanjenja broja licenci u odnosu na predhodne godine, došlo je usled neobnavljanja licenci koje važe tri godine.\nPrema podacima Evropske Komisije, postoje značajne razlike među EU državama u broju izdatih sertifikata (Slika 3).\nPodindikator 5: Sprovođenje mera upravljanja zaštitom životne sredine u industriji\nIndustrijski sektor osigurava mnogo važnih privrednih i društvenih prednosti, od proizvoda koji su nam potrebni do otvaranja radnih mesta, te prihoda od poreza. U periodu 2000-2018. godine industrijska proizvodnja je povećana za 23,1 %, a učešće prerađivačke industrije u bruto domaćem proizvodu (BDP) 2017. godine je iznosilo 15,1 % (Slika 4).\nMeđutim, industrijska postrojenja proizvode emisije gasova sa efektom staklene bašte i zagađujućih materija u vazduh, vodu i tlo, generišu otpad i veliki su potrošač energije i sirovina. Najveće emisije zagađujućih materija u vazduh industrijskog sektora u 2017. godini su bile emisije NMVOC od 67,8 Gg (Slika 5). Udeo industrije je 2018. godine u proizvodnji neopasnog otpada 1,3%, a u proizvodnji opasnog otpada 10,3% (Slika 5). U potrošnji finalne energije, sektor industrije prosečno učesvuje sa 28,6% (Slika 5).\nU cilju sprečavanja i kontrole zagađivanja preduzeća treba da rekonstruišu ili inoviraju postojeće tehnološke procese, uvedu najbolje dostupne tehnike i najbolje prakse po životnu sredinu. Te aktivnosti mogu posredno da se prate monitoringom uspostavljanja i sprovođenja mera upravljanja zaštitom životne sredine, koje obuhvataju sertifikaciju Eko znaka, ISO 14001 standarda i EMAS registraciju, kao i sprovođenje Programa čistije proizvodnje.\nSertifikovani sistemi upravljanja životnom sredinom koji se primenjuju u Republici Srbiji, promovisani su na međunarodnom nivou kao dobrovoljne mere. Pored toga što su korisni za životnu sredinu, oni su značajni i sa ekonomskog aspekta za preduzeća. Sa jedne strane jačaju konkurentske pozicije kompanije, a sa druge strane njihova prizvodnja je u ukupnom bilansu jeftinija, jer efikasnije koriste sirovine i energiju, a smanjujući emisije i generisanje otpada manji je iznos naknada za zagađivanje životne sredine.\nSlika 1. Broj ISO 14001 sertifikata u Republici Srbiji i Distribucija ISO 14001 sertifikata 2017. godine u Evropi\nSlika 2. Broj preduzeća koja su uvela čistiju proizvodnju u Republici Srbiji\nSlika 3. Broj sertifikata za Eko znak u Republici u Srbiji i Broj sertifikata za Eko znak u EU po državama u 2018. godini\nSlika 4. Industrijska proizvodnja prikazana kroz indeks 2000=100%\nSlika 5. Učešće sektora industrije u emisijama najznačajnijih polutanata u 2017, Udeo sektora industrije u nastajanju otpada 2018. godine i Potrošnja finalne energije ukupno u sektoru industrije\nNumber of organisations with registered environmental management systems according to EMAS and ISO 14001 (SCP 033),


07.03.2019. / 8:20\nBEOGRAD/KOPAONIK, Srbija bi u zaštitu životne sredine trebalo da uloži oko 15 milijardi evra narednih godina da bi dostigla kvalitet životne sredine kao u razvijenim zemljama EU, ali prije svega poboljšala život svojih građana, rekao je ministar zaštite životne sredine Srbije Goran Trivan.\nObraćajući se učesnicima plenarne sesije “Oblikovanje budućnosti životne sredine u uslovima klimatskih promena i nedostatka ljudskih resursa” na “Kopaonik biznis forumu”, Trivan je naveo da će u periodu do 2027. godine samo za sisteme za preradu otpadnih voda u Srbiji biti potrebno oko 4,3 milijarde evra.\n“Za vodu za piće biće potrebno uložiti oko 1,5 milijardi evra. U oblast otpada moraćemo uložiti, kako je procenjeno, 1,3 milijarde evra, što čini više od sedam milijardi evra neophodnih investicija”, rekao je on.\nTrivan kaže da je riječ o investicijama koje se mogu vratiti višestruko i doprinijeti podizanju privrednog, životnog i ukupnog društvenog standarda, saopšteno je iz Ministarstva zaštite životne sredine Srbije.\nOn je podsjetio da je, prema procjenama Fiskalnog savjeta Srbije, potrebno da povećanje budžetskih izdataka za zaštitu životne sredine iznosi oko 1,2 do 1,4 odsto BDP-a, odnosno oko 500 miliona evra.\nTrivan je rekao da se javne investicije u životnu sredinu u narednim godinama procjenjuju na 8,5 milijardi evra.\nTrivan je pozvao domaće i strane privrednike da ulažu u oblast zaštite životne sredine i na taj način doprinesu razvojnom zamahu Srbije i boljem kvalitetu životne sredine građana.\nOn je rekao da je Srbija u prelomnoj godini za rješavanje višedecenijskih problema i pitanja u zaštiti životne sredine i da je prepoznavanje ove oblasti kao izuzetno profitabilne i za investiranje perspektivne, od ključnog značaja za postizanje evropskih standarda u životnoj sredini Srbije.\n“Ovaj vek će biti vek zelenih politika i zelenih investicija. Što pre to shvatimo, to ćemo pre biti u vozu za budućnost”, istakao je Trivan, navodeći da je poteebno razmisliti o većem uključivanju privatnih investicija i nacionalnih izvora finansiranja, kao i da je neophodno da se u potpunosti operacionalizuje Zeleni fond.\nPrema njegovim riječima, prioritet Srbije je izrada projektno-tehničke dokumentacije, jer ona prethodi svakom investiranju, a potrebno je jačati mehanizam finansiranja i pomoći lokalnim samoupravama u realizaciji projekata zaštite životne sredine.\n“Završavamo pregovore sa jednom od evropskih banaka o veoma povoljnom kreditu od 200 miliona evra kako bi se krenulo u izradu projektno-tehničke dokumentacije, ali i realizaciju projekata na koje se te dokumentacije odnose. Ovo je momenat preokreta za životnu sredinu Srbije”, naglasio je Trivan.\nTrivan je rekao da Ministarstvo zaštite životne sredine nudi javno-privatna partnerstva. Srna\nTagovi: ekologijaekonomski forumeugoran trivansrbijazivotna sredina\n21.01.2020 | 8:30


29. oktobra 2020. - Leutar.net\nViše izvora je noćas objavilo da je mitropolit Amfilohije Radović preminuo. Međutim, vijest izgleda nije tačna! MITROPOLIT Amfilohije je u teškom stanju i priključen je na respirator – potvrđeno je […]\nRodoljub Drašković – Republika Srpska je dno dna Evrope, njom vlada autokratija (VIDEO)\nPolitički sistem u Republici Srpskoj je tako postavljen da vlada autokratija i volja jednog čovjeka, rekao je u emisiji „Puls“ BN TV Rodoljub Drašković, predsjednik poslovnog sistema Swisslion. – Republika […]\nBraća Rade i Milorad Radević, rodom iz Lijeve Rijeke, bili su predratni pravnici, u ratu istaknuti borci, a poslije rata oficiri Udbe. Sudbina ih je, međutim, razdvojila početkom 1949. godine, […]\nZa Istok razgovaramo sa kandidatom SDS za odbornika u skupštini Trebinja Vojislavom Marićem, inače predsjednikom mladih SDS u ovom gradu. Za njega inače kažu da je jedan od onih od kojih se […]


Koštunica: Srbija ne da Kosovo - Klix.ba\n29.12.2006. u 20:23\nSrpski premijer i lider Koalicije DSS-NS Vojislav Koštunica izjavio je večeras da Srbija ne da Kosovo, istakavši da je "prva i posljednja riječ srpskog naroda - Kosovo".\nKoštunica je na konvenciji Koalicije DSS-NS u Kruševcu rekao da nema dostojnijeg mjesta s kojeg bi se mogla glasnije izreći i dalje čuti poruka koja staje u tri riječi: "Ne damo Kosovo!".\nOn je naglasio da je ta riječ ovdje, u Kruševcu, u Lazarevom gradu, pala prije mnogo vjekova i tako kada govorimo o Kosovu, postala konačna, prva i posljednja riječ srpskog naroda.\n"U cijeloj istoriji Srba nije bilo nijednog suprotnog mišljenja. Još se nije rodio Srbin koji bi ga dao ili rekao da Kosovo nije naše, da Kosovo nije Srbija", poručio je Koštunica.\nOn je istakao: "Ne damo Kosovo, jer ne damo Srbiju!"\n"A, kad ga mi ne damo, niko ga u naše ime ne može ni davati, ni poklanjati, niti bi Srbija to ikad mogla priznati. Dok postoji Srbija - Kosovo će biti Srbija i to je prvo slovo duhovne azbuke srpskog naroda", naglasio je Koštunica.\nOn je istakao da je "Kosovo drugo ime za Srbiju, a (knez) Lazar drugo ime za pravdu i pravo".\n"Srbija se uzda u Boga i pravdu, međunarodno pravo i poredak, Povelju UN-a. Ko još smije da ne zna aksiom poretka civiliziranog svijeta da su granice svake države nepovredive i zašto taj aksiom ne bi važio samo u slučaju Srbije?", zapitao je Koštunica.\nOn je istakao da "najmoćnije države ne ustupaju nikome ni svoje beskrajne pustinje, ni daleka ostrvca u morskim prostranstvima, a od Srbije se usuđuju da traže da ustupi svoje srce, polje časti, prestonicu svoje vjere i svoje kulture".\n"I imaju obraza da kažu kako to rješenje može važiti samo za Kosovo, kao da je Kosovo neki poseban slučaj na svijetu za koji važi i posebna pravda. Ali, pravda je pravda ili nije pravda i zato su na stranu pravde i Srbije stale i neke od najmoćnijih država današnjeg svijeta, sa Rusijom na čelu", rekao je Koštunica.\nOn je naglasio da građani Srbije mogu da budu ponosni što na Kosovu i ne brane ništa drugo nego pravo i pravdu.\n"Drugi bi da otimaju ono što nije njihovo, tvrde da Kosovo nije naše, a traže da im ga poklonimo. Kosovo ne damo, jer izgubimo li Kosovo - izgubljeno je pravo i pogažena je pravda", istakao je Koštunica.\nOn je rekao da "Srbija nikad neće prihvatiti da se sila može rugati pravdi, niti bezakonje može postati princip civilizovanog svijeta".\n"I baš zato što dobro znamo šta branimo i što ne pristajemo da se sila ruga pravdi, naša odlučnost nikad nije bila veća. Riječ Srbije je presudna za sudbinu Kosova i Metohije. Svako ko bi se usudio da pređe preko naše riječi i prizna nezavisnost Kosova, ne bi priznao Kosovo, nego golu silu i brutalnu otimačinu srpske teritorije", poručio je on.\nKoštunica je kazao da bi davanje nezavisnosti Kosovu bilo "da" bezakonju, "da" besporetku, "da" paljenju svetinja, "da" zatiranju razlika, "da" etničkom čišćenju, "da" progonu ljudi po vjerskoj i nacionalnoj osnovi.\n"'Ne' nezavisnom Kosovu je 'da' međunarodnom pravu, 'da' pravdi i zakonitosti, 'da' toleranciji, mirnom i spokojnom životu", rekao je Koštunica, javlja Tanjug.\nVoditeljica agencije: Avion Tunisaira koji smo zakupili se pokvario, putnici se vraćaju večeras\n18.09.2018. u 13:39\nRusija koristi energiju da vrši pritisak na EU\n29.12.2006. u 21:45\nSaddam će biti pogubljen u subotu u zoru?\n29.12.2006. u 20:18


MITROVDAN - Madlenianum\nOpera i teatar Madlenianum sa pozorištem Moderna garaža produciralo je predstavu MITROVDAN koja je praizvedba teksta Bratislava Petkovića, vlasnika pozorišta Moderna garaža.\nDrama MITROVDAN za temu ima ličnosti srpskog patrijarha Gavrila Dožića i srpskog vladike Svetog Nikolaja Velimirovića, a pre svega njihov poslednji susret na Mitrovdan 1946. godine u Nemačkoj.\nU drami MITROVDAN patrijarh srpski Gavrilo Dožić, oslobođeni zatočenik nacističkog logora u Nemačkoj, i vladika Nikolaj Velimirović, emigrant, razgovaraju o neizvesnoj sudbini naroda i pravoslavlja u otadžbini nad kojima se nadnosi pretnja komunističkog terora. Njihov dijalog teče – paradoskalno, ali istorijski tačno – u vili Vilhelma Krauta, Nemca, bivšeg logorskog kuvara koji ih sada opslužuje srpskim jelima i čak uspeva da umesi slavski kolač. Jedno od najuzbudljivijih mesta u drami MITROVDAN je upravo odluka Vilhelma Krauta da tog dana bude kršten i da postane pravoslavac, nadahnut od strane ljudi kakvi su bili partijarh Gavrilo i vladika Nikolaj. Crkveni velikodostojnici ostaju nepokolebljivo odani suštini svetosavske tradicije i etike, s tim što patrijarh Dožić ne odustaje od namere da se vrati u otadžbinu i podeli istorijsku sudbinu sa svojim narodom, a vladika Nikolaj nastavlja emigranski život do svog ovozemaljskog kraja.


Nova teorija o padu ruskog aviona: Otkriven pravi uzrok nesreće? - Prnjavorski informativni portal\nNova teorija o padu ruskog aviona: Otkriven pravi uzrok nesreće?\nVojni avion tupoljev-154 koji se srušio u Crno more nije padao, već sletio na vodu u kontrolisanom letu pod kontrolom komandanta posade, piše list “Komersant“.\nList piše, pozivajući se na izvor blizak vojno-tehničkoj komisiji, da je 3D-simulacija pokazala da je avion poletio normalno. Nakon toga, posada “takođe nije napravila nijednu standardnu grešku koja se dešava u takvim slučajevima, letjelica se nije nalazila u kritičnim napadnim uglovima, nije gubila brzinu, nije dobijala spin i uopšte nije padala“, navodi “Komersant“, a prenosi “Sputnjik”.\nNakon otprilike minut poslije polijetanja avion je postigao visinu od oko 250 metara i brzinu od oko 360-370 kilometara na sat, a odmah nakon toga u avionu je “ubrzano počela da se razvija vanredna situacija“.\n“Situacija se ogledala u tome da je pilot, komandant posade Roman Volkov, koji je trebalo da nastavi da se penje, praktično prebacio letjelicu na režim slijetanja. Kako je pokazala simulacija, Tu-154 se za deset sekundi, do sudara sa vodom, spuštao u takozvanom kontrolisanom letu pod kontrolom pilota“, navodi se u članku.\nMeđu razlozima koje navode novine, pozivajući se na svoje stručnjake, je “dezorijentacija pilota u prostoru“. Osim toga, faktori koji su mogli da utiču na tragediju mogli bi da budu zamor posade i emocionalni stres pilota.\nGlavni vojni tužilac Sergej Fridinski, međutim, rekao je da informacija koja se pojavila u medijima o uzroku pada aviona tupoljev-154 kod Sočija predstavlja nagađanje.\nGovoreći o ovoj verziji, Fridinski je izjavio:\n“U njoj ima više nagađanja, istraga za sada nije dovela ni do čega“. “Kada se naprave neki zaključci, onda ćemo razgovarati.“\nUzroci katastrofe, prema njegovim riječima, još uvijek nisu poznati:\n“Da su ustanovljeni, bilo bi moguće završiti istragu“, dodao je Fridinski.\nKrajem decembra član državne komisije načelnik službe bezbjednosti vojnog vazduhoplovstva, general-pukovnik Sergej Bajnetov, rekao je da je prvobitno bilo više od 15 verzija nesreće sa tupoljevom-154, a zatim je taj broj smanjen za polovinu.\nAvion Ministarstva odbrane Rusije koji se uputio u Siriju srušio se 25. decembra u Crnom moru nekoliko minuta nakon polijetanja iz Sočija.\nU avionu su bile 92 osobe, među kojima i 64 umjetnika ansambla “Aleksandrov“, novinari i predsjednica dobrotvorne fondacije “Pravedna pomoć“ Jelisaveta Glinka, poznata kao Doktorka Liza.


Zasto otići na Erasmus za mlade preduzetnike? - MIA CONSULTING\nAko se pitate kako je počela moja ideja za Erasmus za mlade preduzetnike, onda je ovaj tekst za vas. Počelo je pre svega kada sam osnovala svoju konsultantsku agenciju. Od dana kada sam osnovala, čula sam za ovaj fenomenalan program i izgradila priliku da se upustim u ove vode.\nAko želite da budete preduzetnik, zaista treba da imate osećaj za to, neko bi rekao da morate biti rođeni sa tim, ali ja bih rekla pre nego što počnete trebalo bi biti dovoljno informisani i spremni za sve uspone i padove. Preduzetnik ima slobodu da radi ono što želi u životu, jedan primer je ova vrsta razmene. Imate priliku da dođete da se edukujete, podelite primere dobre prakse, razvijete poslovne kontakte i poboljšate svoju kompaniju.\nPored učenja, razvijanja sebe i vaše kompanije, vi učite i o različitim kulturama, putujete, stvarate međunarodna prijateljstva i izlazite iz zone konfora da biste se promenili.\nMoja razmena je počela u Portu, Portugal, u nevladinoj organizaciji GeoClube u maju, u trajanju od četiri meseca. Za to vreme učim o raznim evropskim programima i fondovima, ali i pomažem u pisanju projekata i njihovoj implementaciji.\nVeoma je važno da vaš domaćin bude otvoren da možete imati konekciju sa njim i da je on/ ona spreman/a za mnoga vaša pitanja. Moj domaćin je Carlos Ferreira, profesor geografije i predsednik organizacije. Naši razgovori nisu samo zasnovani samo o poslu, oni su mnogo više od toga, većinom se odnose na kulturu njihove zemlje, na odnose između drugih zemalja, na ono što možete očekivati i šta posetiti.\nTrenutno radimo na projektu o socijalnim inovacijama, gde sam saznala šta je drugačije u Portugalu u odnosu na moju zemlju, kako se socijalno poduzetništvo razvijaa na tržištu i što se događa u obrazovanju mladih.\nVažno je razlikovati EYE- Erasmus for Young Entrepreneurs program od ESC – European Solidariti Corps, bivši EVS – European Voluntari Service, jer dok ste deo ovog programaniste samo volonter, već ste ovdje da biste bili na višim pozicijama u organizaciji i doprinijeli njihovom razvoju.\nPre mesec dana sam učestvovala na projektu i prenela jedan deo svog znanja u obliku radionice sa drugim učesnicima kako bi proširila njihovo znanje o konfliktima u organizaciji.\nDakle, imate mnogo više opcija kada dođete sa iskustvom i na taj način, samo probijete barijere da biste se poboljšali. Za mene, najbolji osećaj je kada uradite nešto što volite, i napustite zonu konfora jer je morate podići na viši nivo, voditi brigu o dijalozima, jer ne govorite njihovim maternji jezik, niti vašim, zato pokušavate da naučite nove jezike i naučite da naučite druge ljude vašim. Stalno učenje je još jedna od karakteristika ovog programa.\nTakođe, ovde sam proslavila prvi rođendan MIA Consulting-a, što je još poželjnije kada vidim godinu dana nakon kako sam napredovala i šta je sledeće.\nNakon dva meseca mogu reći da sam se našla i srećna sam što imam priliku provesti proleće i leto u ovom divnom gradu, ali i da provodim vreme s ljudima u organizaciji, od kojih svaki dan naučim nešto novo.\nAko vas zanima šta treba pripremiti za program Erasmus za mlade poduzetnike, to je poslovni plan i nekoliko motivacija, jeste veći posao, ali ne očajavajte, nakon toga sledi vrlo zanimljiv period. Ako vam je potrebna pomoć u Srbiji, iskreno preporučujem Razvojni biznis centar Kragujevac da će pruži punu podršku.\nKoliko god znali o poslovanju i stalno učili, nikad nije na odmet imati mentora. Na taj način možemo sagledati širu sliku naše kompanije i samu ideju poslovanja. Ako vam se dopalo moje iskustvo možete kontaktirati RBC kao i mene, koja sam rado otvorena za sva vaša pitanja.\nZasto otići na Erasmus za mlade…


RTS :: Poslednjeg dana „Egzita“ publiku očekuje prava vožnja kroz hip-hop žanrove\nMuzika Poslednjeg dana „Egzita“ publiku očekuje prava vožnja kroz hip-hop žanrove\nnedelja, 07. jul 2019, 12:05 -> 17:18\nPoslednjeg dana „Egzita“ publiku očekuje prava vožnja kroz hip-hop žanrove\nI posle prve dve noći sa ukupno 105.000 posetilaca koji su prošli kroz kapije „Egzita“, i subotnja, tradicionalno najposećenija noć, ove je godine dostigla sopstveni rekord sa više od 53.000 posetilaca.\nTreće veče festivala je obeležio čistokrvni rokenrol američke grupe „Greta van Flit“, sastava o kojem se najviše priča na svetskoj muzičkoj sceni u poslednjih godinu dana. Mladi heroji i „spasioci rokenrola“ kako su ih mnogi prozvali, opravdali su i najviša očekivanja sa besprekornom svirkom uživo i fanatičnim zanosom na sceni kakav je karakterističan samo za stadionske rok zvezde.\nAtmosferu na glavnoj bini visoko je podigao fascinantni Tom Voker, koji je pred početak svog planetarno obožavanog hita Leave a Light On pozvao publiku da žive čisto i bez narkotika, nakon čega je zajedno sa oduševljenom publikom otpevao jedan od najvećih svetskih hitova.\nJedan od zasebnih brendova unutar „Egzita“ je i čuveni izlazak sunca nad „mts Dens arenom“ koji je publika doživela uz svetskog di-džej maga Solomuna i njegovu planetarno poznatu „+1“ žurku. Šef svetske haus scene poreklom sa Balkana, uz svoje goste i jednim od vodećih di-džej dueta "Tale of Us", napravio je pravu šestočasovnu rapsodiju i doneo zvuk Ibice u spektakularni amfiteatar „mts Dens arene“.\nGroznicu subotnje večeri na glavnoj bini upotpunile su i indie nade „Buč Kesidi“ i harizmatični Dub FX koji je još jednom svima prisutnim isporučio jedinstveni nastup uz pesme poput Love Someone, a hitmejkersku notu pružio je i Mahmut Orhan uz pesme Feel i Save Me. Za magičnu noć na „mts Dens Areni“, pobrinuo se i popularni tandem "Adriatique", kojem je ovo ujedno bio i premijeran nastup na „Egzit“ festivalu, kao i holandski producent balkanskog porekla Satori.\nPubliku prepune „Adiko fjužn“ bine na noge je digla proslavljena "Bassivity Showcase" ekipa uz vodeće regionalne muzičke zvezde među kojima su bili Fox, Surreal, Senida i Sara Jo, a žestoki program upotpunili su i rep šefovi "Frankie Kontra Indigo" i majstori svetske muzike, "Kal".\nEnergije nije manjkalo ni na „Kokta bits“ bini uz neodoljive "Black Serbs" sa kojima je publika u glas pevala Ballin Like Jokic, te specijalni nastup našeg najpoznatijeg jutjubera Baka Prase, a na „Eksploziv“ bini su "Spermbirds", "Total Chaos" i "Siberian Meat Grinder" još jednom pokazali zašto je upravo ovo najekstremnija bina festivala. Trećeg dana festivala, na „Nou slip Novi Sad“ bini, pod okriljem nadaleko poznatog gruzijskog kluba "Bassiani", nastupila je beskompromisna andergraund ikona DVS1, kao i JASSS, Dadub i NDRX.\nNa „Egzit“ festivalu održana je i promocija nove nacionalne humanitarne kampanje „Da i za mene bude mesta - izgradimo vrtiće zajedno“ koju organizuju Fondacija „Novak Đoković“ i „Egzit fondacija“, uz podršku Radio-televizije Srbije. Globalna direktorka fondacije „Novak Đoković“, Jelena Đoković, kao i osnivač „Egzit“ festivala, Dušan Kovačević, predstavili su saradnju i pozvali javnost da se priključi tako što će poslati poruku na poseban humanitarni broj 2205, koji simbolično predstavlja datum Novakovog rođendana, a cena poruke iznosi 100 dinara.\n"OPENS State of EXIT" zonu festivala je posetio šef Delegacije Evropske unije u Srbiji, ambasador Sem Fabrici, koji je uz predsednika Vlade Vojvodine, Igora Mirovića, kao i Ivana Petrovića iz „Egzit fondacije“, predstavio akciju „Vrati prirodi - Pridruži se i posadi drvo“. U pitanju je akcija sadnja drveća na nekoliko lokacija u Vojvodini tokom jeseni koju organizuje Delegacija Evropske unije u Srbiji, EU info mreža, Egzit fondacija i Omladinska prestonica Evrope Novi Sad (OPENS). Na OPENS State of EXIT zoni, posetioci mogu svojim koracima da pomognu u oslikavanju krošnje drveta na platnu i tako se prijave za akciju sadnje drveća. Festivalska publika za ovu ekološku akciju može da se prijavi večeras na festivalu i sajta „Egzit fondacije“.\nŽurka se nastavlja i danas, a poslednjeg dana „Egzita“ na glavnoj bini publiku očekuje prava vožnja kroz hip-hop žanrove, jer stiže jedan od najuticajnijih britanskih grajm zvezda Skepta, a za veliko nedeljno finale pobrinuće se i besprekorni MC iz Bruklina, Desiigner, kao i urban-džez umetnica IAMDDB.\nVodeći di-džej duo Dimitri Vegas & Like Mike na glavnoj bini prirediće spektakularan šou prepun hitova, a na „mts Dens areni“ priprema se velika završnica koju će omogućiti detroitski tehno virtouz Jeff Mills, junakinja novog doba Amelie Lens, te jedan od najboljih di-džejeva današnjice Dax J. Na „Nou slip“ bini željno se iščekuje svetski poznata „All Day I Dream“ žurka, a ovaj haus doživljaj lično će da predvodi legendarni di-džej guru Lee Burridge, sa kojim dolaze i njegove najistaknutije vedete Sebastien Leger, YokoO i Newman.\nNišta manje zanimljivo neće biti ni na „Adiko fjužn“ bini gde će se uživati uz spektakularni nastup nekadašnje frontmenke benda "Nightwish" neverovatnog vokala, čuvene Tarje, kao i nastup maestra panonske šansone, legendarnog Zvonka Bogdana. Eksplozivna energija publiku očekuje i na „Kokta bitsu“ uz nastup Vojka V, High 5 i Krankšvester, a za završno „prženje“ u nedelju na „Eksploziv“ bini zaduženi su Soilwork, Enforcer i Entombed A.D.\nUlaznice za „Egzit“ su i danas u prodaji širom Srbije po ceni od 2.990 dinara, dok će na festivalskim ulazima cena dnevne ulaznice biti viša. Cena VIP jednodnevne ulaznice za nedelju iznosi 12.000 dinara.


NACRT ZAKONA O DIGITALNOJ IMOVINI: Privrednici će imati na raspolaganju više inovativnih mogućnosti za razvoj svog poslovanja, kao što je izdavanje investicionih tokena u cilju prikupljanja kapitala ili pokretanja platformi za razmenu digitalne imovine\nMinistarstvo finansija objavilo je Nacrt zakona o digitalnoj imovini i pozvalo sve zainteresovane da daju svoje komentare i predloge. Očekuje se da će usvajanje tog zakona doprineti pozicioniranju Republike Srbije kao lidera u jugoistočnoj Evropi u digitalizaciji finansijskih tehnologija.\n"Zahvaljujući ovom zakonu, privrednici će lakše finansirati svoje inovativne ideje, a otvara se mogućnost za unapređenje likvidnosti i njihovo uključenje u tržište digitalne imovine. Inače, globalna vrednost digitalne imovine trenutno se procenjuje na više od 300 milijardi dolara, uprkos svim izazovima sa kojima se danas svetska ekonomija suočava", rekao je Mali.\n"Usvajanjem Zakona o digitalnoj imovini Srbija postaje članica malobrojnog kluba najinovativnijih zemalja sveta koje su prepoznale sinergiju novih tehnologija sa sektorom finansijskih usluga, i koje su odlučile da takvu singeriju podrže i unaprede kroz zakonodavni okvir, istovremeno obezbeđujući efikasnu zaštitu investitora, integritet finansijskog tržišta i finansijsku stabilnost zemlje", istakao je ministar finansija.\nRepublika Srbija prepoznata je kao zemlja tehnološkog razvoja od strane vodećih svetskih izdanja kao što je britanski "The Economist", a izradom zakona o digitalnoj imovini, Republika Srbija šalje jasan signal da nastavlja svoju lidersku poziciju u jugoistočnoj Evropi u finansijskim tehnologijama (Fintech) i digitalizaciji usluga u korist građana Republike Srbije i njene privrede.\nKomentare i sugestije na Nacrt zakona moguće je uputiti elektronskim putem do 28. oktobra 2020. godine.


Izbori u SAD bez birališta zbog korona virusa? - Aktuelnosti US\nIzbori u SAD bez birališta zbog korona virusa?\nIzborni zvaničnici širom SAD uklanjaju bilrališta ili ograničavaju mogućnost građana da lično glasaju na predstpojećim izborima u nekim državama, što izaziva zabrinutost grupa za zaštitu glasačkih prava i pojedinih demokrata koji kažu da bi tako pojedinim osobama moglo da bude oduzeto prava glasa.\nU Nevada-i, izborni zvaničnici otvoriće samo jedno biračko mesto u svakom okrugu za stranačke izbore u junu. Na Florida-i, okužni zvanicnici upozoravaju da će možda morati da objedine biračka mesta u državi.\nU Ohio-u će samo osobama sa invaliditetom i beskućnicima biti dozvoljeno da lično glasaju na izborima naredne nedelje.\nZatvaranje biračkih mesta događa se u vreme kada brojni državni zvaničnici ohrabruju glasače da glasaju poštom i proširuju mogućnosti za to, prenosi AP.\nMnogi izborni zvaničnici i zdravstveni stručnjaci smatraju da je glasanje putem pošte najbolji način da se spreči širenje korona virusa i da se prevaziđe problem nedostatka osoblja za glasačka mesta, koji mogu da rade od kuće ne ugrožavajući svoje zdravlje.\nMeđutim, zagovornici prava glasa kažu da neke države toliko brzo prihvataju prelazak na glasanje poštom, da ne čine dovoljno da uvaže deo glasača, uključujući osobe sa invaliditetom, ljude koji nemaju uslove za takvo glasanje, osobe koje tako ne glasaju ili one koji nisu u stanju da se prilagode promenama u poslednji čas i rokovima za glasanje poštom.\nIZVOR: TANJUG I FOTO: REUTERS\nSAD: Za „korona heroje“ dodatak uz „hvala“ – od pet do pedeset odsto\nTrump najavio privremenu zabranu imigracija u SAD


KORONA ODNELA JOŠ JEDAN ŽIVOT U MAJDANPEKU: Povećan broj pacijenata sa temperaturom i upalom pluća | Najnovije vesti - Srbija danas\n13.07.2020. • 13:14 Srbija Danas/Informer\nNovi talas korona virusa koji je krenuo da kosi ne birajući godine, odneo je još jedan život u Opštini Majdanpek.\nŽivotnu bitku protiv virusa kovid-19 u ovom talasu izgubio je još jedan Majdanpečanin. On je preminuo na odeljenju pulmologije Kliničkog cetra u Nišu.\n- On je uz dva pacijenta sa težom kliničkom slikom upalom pluća i temperaturom prebačen u Klinički centar Niš. Na PCR testu je potvrđeno da je u pitanju korona virus, međutim stanje se nažalost pogoršalo. Od pre par dana po informacijama koje smo dobili iz Kliničkog centra, naš pacijent je bio na respiratoru, lekari su uložili sve napore, nažalost nije izdržao. Medicinska sestra sa dečijeg dispanzera naša zaposlena, oseća se dobro i stabilno. Inače, sa težom kliničkom slikom zbog zpaljenja pluća u Niš smo u međuvremenu prebacili još tri pacijentkinje, od kojih je jedna na kiseoniku, i u nešto težem stanju - rekla je doktorka.\n- Nekoliko njih iz bolnice na bežanijskoj kosi u Beogradu zbog popunjenosti kapacite još uvek se nalaze u kovid bolnici u Požarevcu. Pre nedelju dana testirali smo još 24 građana sa simptomatologijom na koronavirus, na rezultate PCR testa čekmo još uvek što nam znatno otežava situaciju. Među njima ima i nekoliko povratnika iz inostranstva koji su novac za testiranje uplatili na račun RFZO.a. Preko 40 pacijenata uz adekvatnu terapiju nalazi se u kućnoj izolaciji i u obavezi su da ukoliko dođe do bilo kakvih promena i novih simptoma da se jave našem covid centru u Domu zdravlja - dodala je ona.\nZbog manjka kadrova, pojačanje smo dobili u jednom lekaru iz Niša. Naši zaposleni su u svako doba dostupni građanima. S obzirom na novonastalu situaciju primorani smo da uvedemo novo radno vreme, u trajanju od 24 časa - kaže dr Dragan Fudulović direktor Doma zdravlja u Majdanpeku i napominje da se samo tokom proteklog vikenda kovid ambulanti majdanpečkog Doma zdravlja javilo 42 građana sa simptomima koji ukazuju na korona virus, visokom temperaturom i upalom pluća.\nKORONA PRESEK U JABLANIČKOM OKRUGU: Još deset novoobolelih, čekaju se rezultati za njih 549\nKorona virus koronavirus korona u Srbiji koronavirus u Srbiji pandemija epidemija lekovi vakcine vanredno stanje u Srbiji vanredno stanje Majdanpek


Korišćenje poštanskog sandučeta na lokaciji za saradnju i koordinaciju e-pošte tima\nMicrosoft SharePoint Server izdanje za pretplatu SharePoint Server 2019 SharePoint Server 2016 SharePoint Server 2013 Enterprise SharePoint u sistemu Microsoft 365 Office za preduzeća SharePoint Foundation 2013 Još...Manje\nOrganizacije i timovi u organizaciji često imaju nekoliko različitih niti e-pošte koje su istovremeno u toku. Linije mogu lako da se prelamaju, da se izgube ili previde, kao i da se komunikacija prekine. Poštanski sandučići na lokaciji mogu vam pomoći da koordinišete i uskladištite e-poštu koja se odnosi na tim ili projekat na jednom mestu, tako da svi u timu mogu da vide svu komunikaciju.\nVažno: Funkcija poštanskog sandučeta na SharePoint lokaciji uklonjena je od marta 2017. godine. Ova funkcija će biti uklonjena u potpunosti u budućem izdanju. Nove SharePoint više nemaju pristup funkciji poštanskog sandučeta na lokaciji. Postojeće SharePoint više ne mogu da kreiraju nove poštanske sandučiće na lokaciji. Svako poštansko sanduče na lokaciji koje je podešeno i primenjeno pre marta 2017. će nastaviti da funkcioniše.\nObezbedićemo proces koji će pomoći pri prelazu postojećih lokacija poštanskog sandučeta na lokaciju u grupuMicrosoft 365. septembra 2017. Ako trenutno koristite funkciju poštanskog sandučeta na SharePoint , trebalo bi da razmotrite promenu u fasciklu Microsoft 365 grupe biste podržali scenarije saradnje putem e-pošte. Dodatne informacije potražite u Microsoft 365 Korišćenje grupa umesto poštanskih sandučića na lokaciji.\nNapomena: Funkcija poštanskog sandučeta na lokaciji će ostati podržana, ali nije više podržana u SharePoint Server 2019, SharePoint Server 2016, SharePoint Server 2013 i SharePoint Server 2010 proizvodima. Klijentima se preporučuje da istraže deljene poštanske sandučiće kao alternativu poštanskim sandučićima na lokaciji.\nNa traci za brzo pokretanje izaberite stavku Poštansko sanduče.\nPoštansko sanduče na lokaciji se otvara kao drugo, odvojeno prijemno sanduče i struktura fascikli pored ličnog naloga e-pošte. Pošta poslata na nalog poštanskog sandučeta na lokaciji i sa njih deli se između svih onih koji imaju dozvole saradnika na SharePoint lokaciji.\nPodešavanje poštanskog sandučeta na lokaciji\nMožete da dodate poštansko sanduče na lokaciji kao primaoca pošte, pošaljete poštu iz poštanskog sandučeta ili ga dodate u omiljene. Da biste dodali poštansko sanduče na lokaciju, pogledajte dodavanje aplikacije poštanskog sandučeta na lokaciji da bi e-pošta bila u kontekstu na lokaciji. Potrebno je da pošta bude omogućena na lokaciji. Ako nije obratite se administratoru.\nDodavanje poštanskog sandučeta na lokaciji kao primaoca pošte\nKada uključite poštansko sanduče na lokaciji u važnu nit e-pošte, kopija informacija iz te niti se skladišti na lokaciji kojoj može da pristupi bilo ko iz tima.\nDodajte poštansko sanduče na lokaciji u red Za,CCili BCC e-poruke.\nMožete da dodate e-adresu poštanskog sandučeta na lokaciji svim grupama kontakata tima ili listama distribucije. Na taj način, relevantna e-pošta automatski se skladišti u poštanskom sandučetu na lokaciji tima.\nSlanje e-pošte iz poštanskog sandučeta na lokaciji\nKada pišete i šaljete e-poštu iz poštanskog sandučeta na lokaciji, izgleda kao da je došla od vas.\nSvako ko ima dozvole saradnika na lokaciji može da pristupi poštanskom sandučetu na lokaciji, tako da nekoliko osoba može da radi zajedno na radnoj verziji e-poruke.\nDa biste sastavljali poruku, kliknite na dugme Nova pošta.\nTo otvara novu poruku u poštanskom sandučetu na lokaciji.\nDodavanje prijemnog poštanskog sandučeta na lokaciji u omiljene\nAko koristite listu Omiljeno u programu Outlook, možda će vam biti korisno da u listu Omiljeno uključite i fascikle iz poštanskog sandučeta na lokaciji.\nU Outlook, možete kliknuti desnim tasterom miša na fasciklu poštanskog sandučeta na lokaciji, kao što je Prijemno poštansko sanduče ,a zatim izabrati stavku Prikaži u omiljenim lokacijama. Ako na listi Omiljeno imate dve fascikle sa istim imenom (na primer, dva prijemna poštanskog sandučeta), Outlook automatski dodaje ime poštanskog sandučeta imenu fascikle (na primer" "Prijemno poštansko sanduče – HRTeamSite@contosobistro.onmicrosoft.com") tako da možete da identifikujete koja je koja fascikla.\nZa više informacija o omiljenim Outlook, pogledajte keep frequently used mail folders in Favorites.\nSaradnja sa timom pomoću poštanskog sandučeta na lokaciji\nTim može koristiti poštansko sanduče na lokaciji za saradnju pri sastavljanju važne e-poruke ili prikupljanju relevantnih razgovora putem e-pošte na nivou tima. Tim takođe može bezbedno da deli važne dokumente pomoću poštanskog sandučeta na lokaciji.\nKada je poštansko sanduče na lokaciji podešeno za vašulokaciju, kreira se novi nalog e-pošte pomoću imena vaše lokacije. Na primer, lokacija tima koristi URL adresu: http://contoso.sharepoint.com/HRTeamSite. E-adresa za to poštansko sanduče na lokaciji je HRTeamSite@contoso.sharepoint.com.\nMnogi timovi redovno imaju razgovore putem e-poruka. Ovi razgovori često daju informacije koje mogu da budu korisna referenca u daljinu. Najkorisnije e-poruke u niti možete da prosledite u poštansko sanduče na lokaciji da biste je očuvali. Svako ko ima dozvole saradnika za lokaciju moći će da otvori poštansko sanduče na lokaciji i prikaže tu poruku. Članovi tima kasnije mogu da otvore poštansko sanduče na lokaciji, pregledaju poštu snimljenu na tom nalogu i vide istoriju problema u pitanju.\nDruga ideja za prikupljanje ovih razgovora putem e-pošte na nivou tima je da CC pošaljete e-adresu poštanskog sandučeta na lokaciji kada timu šaljete e-poruku. Možete i da dodate e-adresu poštanskog sandučeta na lokaciji grupi kontakata ili listi distribucije tako da je automatski uključena svaki put kada pošaljete timu poštu.\nAko uskladištite dokumente tima na SharePoint lokaciji, možete da korišćenje aplikacije poštanskog sandučeta na lokaciji za deljenje tih dokumenata sa onima koji imaju pristup lokaciji.\nVažno: Kada korisnici prikaže poštansko sanduče na Outlook lokaciji, videće listu svih dokumenata u bibliotekama dokumenata lokacije. Poštanski sandučići na veb lokaciji predstavljaju istu listu dokumenata svim korisnicima, tako da neki korisnici mogu da vide dokumente kojima nemaju pristup za otvaranje.\nAko koristite ovu Exchange, dokumenti se takođe pojavljuju u fascikli u Outlook što još lakše prosleđiva dokumente drugima.


Dačić čestitao na akciji hapšenja, Vulin: Bez skupštine nema borbe protiv mafije\nNa početku današnje sednice predsednik Skupštine Srbije i ministar unutrašnjih poslova razmenili su čestitke, zahvalnost i podršku u borbi protiv mafije.\nBetaFebruar 10, 2021\nPredsednik skupštine Ivica Dačić na početku sednice čestitao je Ministartstvu unutrašnjih poslova, predsedniku Srbije, Bezbednosno informativnoj agenciji (BIA) i tužilaštvu na uspešnoj akciji hapšenja kriminalaca.\nMinistar unutrašnjih poslova Aleksandar Vulin odgovorio je da je “borba protiv mafije nemoguća bez skupštine i učešća svakog poslanika”.\nVulin je zahvalio svim poslanicima što donose dobre i primenjive zakone i ponovio da se bez dobrih zakona ne može voditi borba protiv kriminala.\nU obrazloženju predloga dokumenata koji su danas pred poslanicima Vulin je rekao da oba medjunarodna sporazuma imaju svoj politički značaj.\nIstakao je da je kraljevina Lesoto povukla priznanje kosovske nezavisnosti i da je sporazum o saradnji u oblasti odbrane način da Srbija pokaže koliko poštuje taj gest.\nVulin je dodao da Lesoto nije velika zemlja, ali je pokazala hrabrost da poštuje medjunarodno pravo i pozvao poslanike da podrže sporazum kao znak zahvalnosti i poštovanja.\nSa druge strane, Sporazum sa Severnom Makedonjom o saradnji u oblasti borbe protiv krijumčarenja migranata je značajan u praktičnoj primeni, jer migrantska kriza koja je počela 2015. godine neće skoro prestati.\nVulin je istakao značaj regionalne saradnje u sprečavanju ilegalnih migracija i dodao da je svaki čovek na teritoriji Srbije zaštićen zakonom, ali da i on mora da poštuje zakone.\nMinistar je ponovio da “Srbija neće biti parking za migrante” i da se MUP uz minimalnu primenu sile trudi da ih skloni sa ulica i smesti u kampove.\nGlasanje o svim tačkama dnevnog reda očekuje se sutra.


SAD pozdravljaju najavu Srbije o Hezbolahu - Izazov\nSAD pozdravljaju najavu Srbije o Hezbolahu\nRadio-televizija Srbije 13. septembra 2020. 17:40\nU saopštenju Stejt departmenta navodi se da je ova važna akcija najavljena kao deo istorijskih obaveza koje je predsednik Donald Tramp odredio u vezi sa širokim spektrom pitanja ekonomske normalizacije između Beograda i Prištine, zajedno sa koracima koje obe strane preduzimaju da pomognu u postizanju mira na Bliskom istoku.\n"Nema sumnje da se kao domine ruše evropske operacije Hezbolaha, gde nastavlja da planira terorističke napade, nabavlja vojnu tehnologiju i prikuplja preko potrebna sredstva", navodi Stejt department.\nSAD i dalje pozivaju Evropsku uniju i evropske države da u celini označe ili zabrane Hezbolah i prepoznaju da su i koren i ogranci terorističke organizacije bez razlike između takozvanog "vojnog" i "političkog" krila, kaže se u saopštenju.\nPompeo je takođe pozvao sve zemlje u Evropi i drugde da "preduzmu sve što mogu da spreče operativce Hezbolaha, regrutere i finansijere da deluju na njihovim teritorijama."\nSkrojen zakon o pravima deteta, zaštitnik građana uputio apel medijima


KOMANDI MINJIN MEMORIJAL – Sport u Smederevu\nTrijumfom Komande juče je na terenima Sportskog centra na Carini završen je 14. Memorijalni turnir u basketu Milun Popović Minja. Posle trodnevnog nadmetanja koji je okupio 12 ekipa u velikom finalu sastale su se ekipe Komanda i Tri O. Iskusnija ekipa Komande trijumfovala je rezultatom 21:15.\nU utakmici za treće mesto, u uzbudljivoj završnici slavila je ekipa GlosSD koja je rezultatom 21:19 pobedila ekipu HBIS. Pehare, priznanja i novčane nagrade najboljim ekipama uručili su Miloš Čujić i ostali drugovi Miluna Popovića Minje koji već godinama organizacijom ovog turnira održavaju sećanje na svog prerano preminulog prijatelja.\nZa najbolje igrača turnira izabran je Ervin Cogo član pobedničke ekipe komanda.\nPre utakmica za treće i prvo mesto odigran je revijalni susret mlađih pionira KKŠK Carina i KK Despot. Rezultat se nije vodio, a svi učesnici su dobili plakete u znak sećanja za nastup na ovom Memorijalu.\nVeliko interesovanje izazvalo je i takmičenje u gađanju trojki. Prijavilo se 20 takmičara, a najviše uspeha imao je mladi Nemanja Nikolić koji je pogodio 10 trojki. Do kraja su ga uporno pratili Lazić, Conić i Pejanović sa po 9 trojki.


Savet Evrope isključio Rusiju iz članstva - Radio Sto Plus\nKomitet ministara Saveta Evrope odlučio je jutros na vanrednom sastanku da Rusija prestaje da bude članica posle 26 godina u toj organizaciji.\nGeneralna sekretarka Saveta Evrope Marija Pejčinović Burić, predsedavajući Komitetu ministara Luidji Di Majo i predsednik Parlamentarne skupštine Saveta Evrope Tini Koks naveli su sinoć u zajedničkom saopštenju da je razlog za isključenje Rusije njena agresija na Ukrajinu.\n„Kao lideri Saveta Evrope u više navrata smo odlučno osudili agresiju Rusije na Ukrajinu. Ta neopravdana i ničim izazvana agresija dovela je do odluke Komiteta ministara i Parlamentarne skupštine da pokrenu postupak isključenja Rusije iz Saveta Evrope, predvidjen članom 8 Statuta“, naveli su.\nLideri su sinoć ukazali da ruske vlasti „delovanjem u Ukrajini oduzimaju ruskom narodu prednosti najnaprednijeg sistema zaštite ljudskih prava na svetu, uključujući nadležnost Evropskog suda za ljudska prava i ogromnog sistema konvencija“.\n„Izražavamo solidarnost sa ruskim narodom koji, čvrsto verujemo, deli demokratske vrednosti i teži da ostane deo evropske porodice, gde pripada“, naveli su.


Počinje prodaja ulaznica za utakmicu protiv Širokog Brijega | Oficijelna stranica FK Sarajevo\nPočinje prodaja ulaznica za utakmicu protiv Širokog Brijega\n06.08.2015 u 10:40h\nU nedjelju, 9. augusta, na rasporedu je utakmica trećeg kola BH Telecom Premijer lige Bosne i Hercegovine, u kojoj će fudbaleri Sarajeva dočekati Široki Brijeg. Utakmica na Olimpijskom stadionu "Asim Ferhatović-Hase" igrat će se sa početkom u 17 sati.\nUlaznice za utakmicu Sarajeva i Širokog Brijega u prodaji se nalaze od četvrtka, 6. augusta, i iste je moguće kupiti online putem portala kupikartu.ba, te na prodajnim mjestima kupikartu.ba širom Bosne i Hercegovine.\nOd petka, 7. augusta, ulaznice je moguće kupiti u BORDO FAN SHOP-ovima, (ul. Maršala Tita 38/b, Bezistan), u subotu, 8. augusta, pored dvije prethodno naznačene lokacije, i na prodajnim mjestima u gradu Sarajevo ispred gradske Tržnice, te na platou KSC Skenderija. Ulaznice će se moći od petka kupiti i u BORDO kućici na Sarajevo Summer Marketu, koja je otvorena na Trgu Djece Sarajeva u periodu od 10 do 22 sata.\nNa dan utakmice, od 14 sati, ulaznice će se moći kupiti i na prodajnim mjestima na Olimpijskom stadionu "Asim Ferhatović-Hase", te na prethodnim navedenim prodajnim lokacijama u gradu Sarajevu.\nVrijedi istaći da vlasnici bijelih članskih kartica mogu besplatno ući na tribine koševskog stadiona na utakmicu između Bordo kluba i Širokog Brijega.\nNapominjemo, u toku je prodaja sezonskih ulaznica za domaće utakmice Fudblaskog kluba Sarajevo, te pozivamo naše navijače da obezbijede sebi istu, obzirom da kupinom sezonske ulaznice po znatno povoljnijoj cijeni mogu gledati sve ligaške utakmice voljenog Kluba na Koševu. Sezonske ulaznice se mogu kupiti u klupskim prostorijama, u odjelu za članstvo, svakim radnim danom u periodu od 9h do 16h kao i naručiti u oba Bordo Fan Shopa. Također, sezonske ulaznice moguće je kupiti i online putem zvanične klupske web stranice klikom na LINK, te putem online prodavnice kupikartu.ba.\nOvim putem pozivamo sve naše navijače i simpatizere da nas, kao i uvijek, podrže i u nedjelju, te da svojim navijanjem budu podrška fudbalerima šampiona Bosne i Hercegovine u osvajanju nova tri boda.


Zaharova: I OEBS svestan da će Kijev pribeći provokacijama - Sputnjik Srbija\n17:09 23 Jun 2021\n17:39 21.02.2019 Preuzmite kraći link\nZaharova je, komentarišući preporuku Parlamentarne skupštine OEBS-a Rusiji da ne šalje svoje posmatrače u Ukrajinu tokom predsedničkih izbora jer ne može da im garantuje bezbednost, podsetila da su se predstavnici OEBS-a u Evropi ranije obraćali Rusiji s molbom da uputi posmatrače na izbore za predsednika Ukrajine.\nRuska delegacija je u okviru Parlamentarne skupštine OEBS-a 21. februara blokirala usvajanje preporuke o mogućnosti država da omoguće pristup inostranim posmatračima iz međunarodnih organizacija pod izgovorom sukoba interesa.\nIzbori za predsednika Ukrajine biće održani 31. marta.\npredsednički izbori u Ukrajini, Parlamentarna skupština OEBS, OEBS, Marija Zaharova, Ukrajina\n17:08 Kome će broj 13 doneti sreću? /uživo/\n17:06 Bura u Španiji zbog jednog čoveka: „Očevi i sinovi spavaju kada ga gledaju“ /video/


Ne usvajajte Zakon koji je predložila Vlada FBiH, mnoge kompanije će propasti, a radnici ostati na ulici! – Dnevni list\nUdruženje poslodavaca Federacije pozvalo je zastupnike u Zastupničkom domu Parlamenta FBiH da ne usvoje Prijedlog zakona o ublažavanju negativnih ekonomskih posljedica, koji je Vlada FBiH uputila Parlamentu FBiH radi razmatranja i usvajanja po žurnom postupku. Iz UPFBiH upozoravaju da ukoliko se Zakon usvoji u predloženom obliku da će biti usvojeno loše zakonsko rješenje koje će imati višestruke negativne posljedice na gospodarstvo FBiH. Poslodavci su zatražili od predsjedavajućeg Zastupničkog doma Parlamenta FBiH Mirsada Zaimovića da Prijedlog zakona ne uvrštava te da se o njenu ne raspravlja. Zbog kratkog vremena od objave autentičnog teksta Prijedloga zakona do početka zakazane sjednice Zastupničkog doma, praktično je nemoguće pripremiti i dostaviti kvalitetne amandmane kojima bi se značajno poboljšao tekst Prijedloga zakona, a samim tim osiguraju kvalitetnija rješenja za kompanije. Zbog toga traže da se Zakon ne usvaja kako bi se omogućilo amandmansko djelovanje na Prijedlog Zakona koji je usvojila Vlada FBiH. Iz UPFBiH upozoravaju kako će ukoliko se usvoji Prijedlog Zakona u tekstu koji je predložila Vlada FBiH mnoge kompanije, naročito u segmentu malih i srednjih poduzeća koja su morala obustaviti proizvodnju, biti prisiljene otpustiti radnike, jer već sada imaju problem sa isplatama minimalnih plaća, izravnih i neizravnih poreza i doprinosa za ožujak. Iz UPFBiH naglašavaju da zastupnici u Parlamentu FBiH trebaju odbiti usvojiti predloženi tekst Zakona.\n“Smatramo kako je u interesu cijele društvene zajednice da se donese Zakon sa kvalitetnim rješenjima, koji će pomoći očuvanju radnih mjesta i gospodarskih tijekova sa pozitivnim efektima koji će zaista ublažiti negativne efekte na ekonomiju koji su izazvani pandemijom koronavirusa”, navodi se u priopćenju UPFBiH.\n← Previous Znanstvenici Đikić i Štagljar o razvoju situacije s koronom: ‘Morat ćemo se naučiti živjeti na ovaj način’\nAbraham grupa i Aluminij potpisali ugovor o zakupu Next →


DJB: SNS primorava osobe sa invaliditetom da prikupljaju glasove | Autonomija\nDJB: SNS primorava osobe sa invaliditetom da prikupljaju glasove\n"Imamo dokaze, prepisku u kojoj jedna članica organizacije potvrđuje da prikupljaju glasove, jer je to tražio SNS"\nSrpska napredna stranka (SNS) primorava osobe sa invaliditetom u Beogradu da prikupljaju ‘kapilarne glasove’, izjavila je danas poslanica i predsednica Foruma osoba s“ invaliditetom „Dosta je bilo“ (ĐB) Ljupka Mihajlovska.\n„Gradska udruženja osoba sa invaliditetom dobila su zadatak da anketiraju svoje članove kako bi dobili informacije za koga će glasati na predstojećim izborima u Beogradu“, kazala je Mihajlovska, navodi se u saopštenju DJB.\nKako je rekla, naredba za ovu akciju dolazi iz Ministarstva za socijalni rad, a osoba koja vrši pritisak na organizacije da prikupe glasove je pomoćnica ministra Biljana Barošević.\n„Imamo dokaze, prepisku u kojoj jedna članica organizacije potvrđuje da prikupljaju glasove, jer je to tražio SNS“, rekla je Mihajlovska.\nOna je ocenila da „SNS ovim najbrutalnije zloupotrebljava osobe sa invaliditetom, dok resorno ministarstvo treba da radi na unapređenju položaja manjinskih grupa, a ne da koristi svoj položaj da ih ucenjuje i drži u konstantnoj ekonomskoj zavisnosti od države kako bi lakše njima manipulisali“.\n„Srbija ima visok stepen pravne zaštite od diskriminacije. I pored niza zakona kojima se ona zabranjuje, ovde se radi o zloupotrebi celog javnog poretka Republike Srbije. Očekujemo da reaguju poverenica za zaštitu ravnopravnosti i nadležni tužilac“, kazao je Vojin Biljić, advokat i prvi na listi „Dosta je bilo i Dveri – Da ovi odu, a da se oni ne vrate“.\nOn je pozvao sve građane da pruže punu podršku osobama sa invaliditetom jer se u ovom slučaju ne radi samo o kršenju ljudskih prava, već i „srozavanju temelja zapadne demokratije“.


Dragoljub Đuričić i bubnjari uveličali spektakularni prolećni Serbia Fasion Week\nBubnjevi slove za najstariji muzički instrument, a tajne njegovog zvuka neki vide u sličnosti sa "ritmom života" – otkucajima srca. Razmenu duhovnog i emotivnog poznati muzičar Dragoljub Đuričić uspeo je da ostvari tog 24. aprila, na otvaranju prolećnog SFW-a, i sa zahtevnom novosadskom publikom.\nJulijana Jovanović: O aspektima popularizacije i života tamburaške muzike\nTamburica fest, najposećeniji festival tamburaške muzike u Srbiji, prava je prilika za plasiranje novih autorskih pesama. Međutim, većina tih pesama nedugo nakon festivala padne u zaborav, što nameće niz pitanja o evaluaciji samog festivala, kao i razlozima za njihov kratak život. Zbog čega neke pesme opstaju, pa čak dobijaju karakteristike hita, a druge nepovratno padaju u zaborav pokušala je da u svom radu: „Tamburica fest i nove tamburaške pesme“, objasni Julijana Jovanović, doktorant muzikologije na Fakultetu muzičke umetnosti Univerziteta u Beogradu, objavljenom u Zborniku stručnih radova sa Drugog kongresa Svetske tamburaške asocijacije (Novi Sad, 2016).


KREĆE LETNJI REŽIM VOŽNJE U PRIGRADSKOM SAOBRAĆAJU – Saobraćajno preduzeće Lasta AD\nPočetna / Vesti / KREĆE LETNJI REŽIM VOŽNJE U PRIGRADSKOM SAOBRAĆAJU\nKREĆE LETNJI REŽIM VOŽNJE U PRIGRADSKOM SAOBRAĆAJU\njun 22. 2021.\nOd subote 26. juna 2021.godine startovaće letnji režim saobraćaja javnog prigradskog i lokalnog prevoza u ITS 2 sistemu i trajaće do 31. avgusta.To znači da će na teritoriji grada Beograda biti manje oko 20% autobusa javnog prevoza. Letnji red vožnje podrazumeva umanjenje broja polazaka ili redukciju vremenskog intervala polazaka na linijama javnog prevoza na teritoriji Beograda.\nLasta će od navedenog datuma primenjivati letnji red vožnje na svoje 33 linije u prigradskom i lokalnom saobraćaju po nalogu gradskog Sekretarijata za javni prevoz Beograda. Za vreme đačkog raspusta, Lasta uvodi polaske na tri prigradske linije po režimu održavanja radnim danima i subotom.\nPeriod početka i kraja letnjeg režima saobraćaja, sad već tradicionalno se poklapa sa školskom godinom đaka, odnosno letnjim raspustom i godišnjim odmorima zaposlenih.\nLastine prigradske i lokalne linije koje se održavaju sa polascima iz Beograda (sa BAS-a ), Lastinih terminusa Šumice i Banovo brdo ili određenih polaznih stanica u gradskim opštinama i naseljma (Grocka, Mladenovac, Lazarevac, Barajevo…), biće redukovane u skladu sa preporukama Sekretarijata za javni prevoz Beograda.\nTokom letnjih meseci Lasta će uvesti polaske radnim danima na prigradskim linijama Beograd-Vranić i Šumice-Grocka, kao i polazak subotom na liniji Šumice-Grocka.


Košarkaški klub Mega Mozzart » FUDBALERKE ANĐELA I JOVANA UŽIVALE U GOSTOPRIMSTVU MEGE\nI na meču protiv Crvene zvezde, košarkaški klub Mega Leks je nastavio sa projektom „Mega Experience“ u okviru koga su gosti na utakmici mladi i talentovani Mitrovčani. Ovaj put klub je ugostio fudbalerke ŽFK „Sremice“, Anđelu Matić i Jovanu Pavlović.\nAnđela je učenica VI razreda Osnovne škole „Dobrosav Radosavljević Narod“ iz Mačvanske Mitrovice. Fudbal je počela da trenira već sa 5 godina i igra na poziciji levog beka. Članica je i selekcije Vojvodine a san joj je da zaigra za reprezentaciju Srbije.\nJovana je učenica Mitrovačke gimnazije i trenira fudbal dve godine. Igra na poziciji špica i najbolji je strelac u debitantskoj sezoni. I Jovani je želja da zaigra za reprezentaciju Srbije, a pored fudbala, redovno prati košarku a omiljeni igrač Mege joj je Đorđe Simeunović.\nAnđela i Jovana su se na predstavljanju ekipa pozdravile sa igračima Mege a zatim su meč posmatrale sa posebnih mesta pored terena u bojama Mega Leksa. Na pauzi između prve i druge četvrtine su predstavljene publici u Sremskoj Mitrovici, posle čega su dobili velike aplauze od gledalaca a od Mege i poklon pakete.\nZa kraj nažalost Mega nije došla do velike pobede ali su Anđela i Jovana su se za uspomenu slikale sa igračima Mege Radetom Zagorcem i Đorđem Simeunovićem.\nU poluvremenu utakmice je organizovano šutiranje sa pola terena za vrednu nagradu – plazma TV, poklon kompanije Roda. Prethodno, u pauzi između četvrtina u publiku su ispucavane Roda majice iz specijalnih sportskih pušaka a troje najsrećnijih gledalaca su se na poluvremenu utakmice takmičili za plazma TV. Ovoga puta nažalost nisu bili precizni, ali su dobili utešne nagrade, poklon pakete kompanije Roda.\nTakođe u poluvremenu utakmice, košarkašice ŽKK „Srem“ su odigrale kratak meč, posle čega ih je publika u hali PSC Pinki nagradila velikim aplauzom.


Ivana Dulić Marković: SAD u potpunosti podržavaju naš pristup u STO\nCilj posete delegacije ministarstva poljoprivrede Srbije SAD, je da se ljudi koji sa srpske strane pregovaraju o pristupu Svetskoj trgovinskoj organizaciji i organi, upoznaju sa procedurama koje su za to potrebne, kao i da objasnimo ljudima u američkom ministarstvu poljoprivrede kakvo je stanje u našoj poljoprivredi, izjavila je ministar poljoprivrede Srbije Ivana Dulić Marković.\nU ekskluzivnom razgovoru za Glas Amerike, Ivana Dulić Marković je rekla da je takodje cilj da se objasni koliko je za Srbiju važno da ima pristup drugim tržištima i tržištu SAD, i kakva je opasnost od brze liberalizacije za pristup američkih proizvoda na srpsko tržište. SAD u potpunosti podržavaju naš pristup u STO, rekla je Dulić Marković ističući medjutim da je to, sa druge strane jedna od zemalja koja je postavila najviše pitanja u prvom krugu pregovora.\n«Zato je ministarstvo poljoprivrede SAD, na naš zahtev, organizovalo ovu posetu kako bismo mi objasnili našu poziciju i upoznali se sa svim procedurama pregovora i agencijama koje rade u toku tih pregovora i koje tehnički podržavaju pregovarače», rekla je ministar poljoprivrede.\nOdgovarajući na pitanje da li će Srbija, odnosno ministarstvo moći da odgovori na postavljena pitanja, Dulić Marković je rekla:\n«Apsolutno, mi smo bili ministrarstvo koje je najbrže odgovorilo na prvi set pitanja, sada ćemo odgovoriti na drugi set pitanja koja nisu teška, imamo odgovore za sve. Mislimo da je važno da budemo otvoreni i brzi kako bi se nastavilo poverenje izmedju pregovarača , jer se u takvim odnosima mnogo lakše dolazi do zajedničkog interesa».\nDelegacija se sastala sa zamenikom američkog sekretara za poljoprivredu Čakom Konerom:\n«Imali smo kratak ali veoma sadržajan razgovor u kojem sam imala priliku da se zahvalim vladi SAD , naročito ministarstvu poljoprivrede, koje od 2000. godine podržava tehnički naše ministarstvo, a i druge institucije. Oni su pomogli u uspostavljanju sistema tržišnih informacija koji je prošle godine uspešno počeo da radi, organizuju razne programe koje se tiču SPS i TBT mera koje su nam potrebne za pristup u STO. Nama trenutno u ministarstvu pomažu oko izrade bilansa, oko izrade računovodstvenih sistema na farmama kako bi poljoprivrednici mogli da prate troškove i prihode, i različite druge programe, i naravno oni će nam pružiti tehničku pomoć oko pristupa STO u smislu edukacije naših ljudi koji prate pregovarače. Razgovarali smo o našim trgovinskim odnosima , i koliko je važno da budemo članica STO kako bismo lakše dolazili do drugih tržišta pa i do američkog . Bilo je zanimljivo da je Konor rekao da je naša malina veoma konkurentna u Americi i da bi mogla da bude konkurentna jer je cena maline na ovom tržištu visoka i da većina američkih potrošača ne može lako da je kupi. Isto se odnosilo na borovnicu. Pored toga konkurentni smo sa voćnim sokovima i verovatno, u jednoj otvorenoj liberalizovanoj trgovini, naši proizvodjači će biti verovatno konkurentni i za druge poljoprivredne proizvode», rekla je Dulić Marković.\nOna je izrazila očekivanje da će Srbija 2008. godine postati članica Svetske trgovinske organizacije.\n«Ako se bude radilo kao ove godine, dakle veoma intenzivno, uz saradnju svih ministarstava i pod dobrom kapom Ministarstva za ekonomske odnose, to je više nego realno i mislim da će to svakako biti doprinos tržištima , što je apsolutno potrebno svima, a naročito poljoprivredi», zakljućila je ministar poljoprivrede Srbije Ivana Dulić Marković.


Višegradska grupa zahteva da o budućnosti EU uz članice razgovara i Zapadni Balkan - Izazov\nNovi magazin 16. januara 2020. 14:52\n„Izneo sam mađarski predlog premijeru Babišu da kao predsedavajući Višegradske grupe kada bude organizovana konferencija o budućnosti Evrope da na nju pozovemo i zemlje Zapadnog Balkana koje nastoje da dobiju članstvo, bez obzira što još nisu članice EU. Jer i njih se budućnost Evrope tiče“, kazao je na konferenciji za novinare na današnjem samitu V4 plus Austrija premijer Orban.\nMađarski premijer izrazio je zadovoljstvo što su na današnjem samitu u Pragu premijeri Poljske, Češke, Slovačke i Mađarske zajedno sa kancelarom Austrije odredili neka ključna pitanja za saradnju, uz klimatsku politiku, bezbednost i suzbijanje nelegalne migracije pre svega na spoljašnjim granicama Unije, takođe i nužnost proširenja EU.\n„Pred nama je rasprava koja će trajati u narednim mesecima a možda i godinama, a to je konferencija o budućnosti Evropske unije. Ja pozdravljam predlog premijera Orbana da o budućnosti EU diskutuju i zemlje Zapadnog Balkana koje moraju da vide svoju buduću perspektivu u ovom našem ekskluzivnom društvu“, rekao je slovački premijer Peter Pelegrini.\nU formatu V4 plus premijeri Mateuš Moravjecki, Andrej Babiš, Peter Pelegrini, Viktor Orban i austrijski kancelar Sebastijan Kurc razgovarali su danas pre svega o klimatskoj politici i načinu na koji će i oni srednjeevropski regioni i zemlje čije industrije zavise od uglja i nečistih tehnologija modernizovati svoje privrede da dostignu klimatsku neutralnost.\n„Govorili smo i o fondu koji treba da finansira odustajanje Evrope od uglja. Smatramo da je ispravno da pojedine države pređu sa uglja na više ekološke načine snabdevanja energijom. Za Austriju je vrlo važno da se ne pomaže iz tog fonda nuklearna energija, već da se tim sredstvima pomažu obnovljivi izvori“, kazao je na konferenciji za novinare tokom samita kancelar Kurc.\nČeški premijer Babiš i slovački premijer Pelegrini naglasili su međutim da u dostizanju klimatske neutralnosti računaju upravo na dogradnju nuklearnih elektrana, jer bez nuklearne energije odustajanje od uglja u Češkoj i Slovačkoj nije moguće.\n„Sa radošću mogu da konstatujem da naši partneri razumeju da različite startne pozicije istovremeno moraju da znače i različite izazove. To razumevanje naše polazne pozicije moglo je da se nasluti u početnom predlogu podele sredstava Fonda pravedne transformacije i dobra je vest, čak možda jako dobra za Poljsku. Zato što naši partneri u Evropi razumeju da moramo da idemo mnogo dužim i težim putem prema toj neutralnosti, da nam to može oduzeti više vremena i da će nam trebati više sredstava“, kazao je poljski premijer Mateuš Moravjecki.\nPrema informacijama poljske državne novinske agencije PAP 26,7 odsto sredstava iz fonda za olakšanje tranzicije ka klimatskoj neutralnosti namenjeno je Poljskoj.\nI slovački premijer Peter Pelegrini upozorio je da postizanje cilja klimatske neutralnosti mora da se odvija socijalno pravedno, da ne ugrozi socijalni mir u regionima zavisnim od uglja.\nPremijeri Višegradske grupe složili su se danas na samitu u Pragu da su izbegličke kvote prošlost koja se ne može nikome nametati i da zemlje članice imaju pravo da one odlučuju ko će živeti u Evropi a ne da to čine krijumčari migranata i da Evropa mora da zaustavi nelegalnu migraciju na spoljašnjim granicama, a da su sve zemlje V4 spremne da podrže kadrovski, materijalno i finansijski i pomognu zemljama na jugu Evrope koje su na udaru migracijskih talasa.\nViše od 20 miliona zaraženih koronavirusom, broj udvostručen za 45…


Dodik ponovo izaziva: Ako hoćete da vidite našu moć, onda izglasajte samostalnost Republike Srpske - Klix.ba\nPozvao zastupnike Dodik ponovo izaziva: Ako hoćete da vidite našu moć, onda izglasajte samostalnost Republike Srpske\n11.11.2019. u 12:17\nMilorad Dodik Narodna skupština RS\nČlan Predsjedništva BiH Milorad Dodik na današnjoj posebnoj sjednici Narodne skupštine RS-a žestoko je kritikovao postojeći sistem u BiH pozivajući zastupnike da, ukoliko žele vidjeti moć NSRS-a, danas izglasaju samostalnost ovog bh. entiteta.\nDodik je rekao da smatra kako bi se svake godine o temi neustavne transformacije dejtonske strukture u BiH trebala održavati posebna sjednica. Kako kaže, ova je sjednica nastavak zasjedanja one sjednice na kojoj je donesena Rezolucija o vojnoj neutralnosti bh. entiteta RS.\nIstakao je, sjednica NSRS-a nije sazvana da bi se mjerio bilo čiji patriotizam, jer u NSRS-u sjede ljudi koji vole RS. Zastupnicima je rekao da su oni obavezni da rade u službi naroda i da ova sjednica predstavlja odbranu RS-a.\nDodik je rekao da su stranke ranije vjerovale kako će učiniti bolje svom narodu ako pristanu na reforme koje su ranije sprovođene te da su glasali za to jer im je rečeno da će se to moći mijenjati u Parlamentarnoj skupštini BiH.\nKritikovao je rad visokih predstavnika međunarodne zajednice u BiH navodeći da je vrijeme da se podvuče crta i da se vidi gdje je RS 25 godina nakon potpisivanja Dejtonskog mirovnog sporazuma. On je pitao da li je RS zadovoljan pravosuđem u BiH, odnosno da li je pravosuđe donijelo bilo šta dobro i BiH, a i njenom entitetu RS.\nŽestoko je kritikovao administraciju i zapošljavanje u državnim institucijama navodeći da niko ništa nije dobio od reformi i transformacija u BiH. Istakao je da su reforme ugrožavale RS i da je ovaj entitet ostao bez brojnih nadležnosti, a da BiH nije postala bolje mjesto za život.\n"Bolje ne žive ni Srbi, ni Hrvati, a ni Bošnjaci. Dobro žive samo stranci koji imaju visoke plaće o kojima narod u BiH samo može sanjati", rekao je Dodik.\nOn je kazao da BiH nije uspjela postati ni pravna, ni funkcionalna, a ni održiva zemlja do danas i da se Dejtonski mirovni sporazum ne smije tumačiti kao sporazum kojim je samo prekinut rat.\n"Dejton nije samo zaustavio rat, već uspostavio državnu zajednicu s dva entiteta i tri naroda", rekao je Dodik nastavljajući iznositi pogrešnu tezu o Bosni i Hercegovini kao državnoj zajednici, a ne državi.\nVrijeme je za vraćanje na fabričke postavke\nDodik je u svom obraćanju tvrdio da RS ima subjektivitet, što je dokazalo i potpisivanje Dejtonskog mirovnog sporazuma. Kako kaže, svi odgovori o nadležnosti RS-a mogu se naći u Dejtonskom mirovnom sporazumu, tačnije u Ustavu Bosne i Hercegovini.\nČlan Predsjedništva BiH kazao je da su RS-u "otete nadležnosti" i to korištenjem Bonskih ovlasti, navodeći da odluke visokog predstavnika nisu legalizovane u zakonodavnim organima naše zemlje.\nOn je entitete nazvao "državotvornim" ističući da je došlo vrijeme za "resetovanje i vraćanje fabričkih Dejtonskih podešavanja". Posebno je istakao da se sporazum o vojsci, Tužilaštvo BiH, Sud BiH i sistem indirektnih poreza trebaju smatrati samo privremenim, a ne trajnim rješenjem.\nDodik je kazao da su brojni funkcioneri iz RS-a sankcionisani samo zato što su smatrali da imaju pravo na promišljanje. Dotakao se i politike SDA navodeći da je cilj unitarizacija i da je to dio politike svih bošnjačkih stranaka uključujući i SDP.\nNeizbježno je bilo i spominjanje knjige "Islamska deklaracija", a čiji je autor prvi predsjednik Republike BiH Alija Izetbegović. Član Predsjedništva BiH rekao je da se poništava izborna volja, jer još uvijek nije formiran novi saziv Vijeća ministara BiH.\nZa blokiranje formiranja vlasti okrivio je predsjednika SDA Bakira Izetbegovića koji insistira na slanju ANP-a u sjedište NATO-a, ali i Šefika Džaferovića i Željka Komšića koje je nazvao "dvojicom bošnjačkih članova Predsjedništva BiH". On je rekao da takav odnos prema ANP-u ima i SDP, ali i druge stranke iz bh. entiteta FBiH.\n"Nemamo prava da zatvorimo oči pred stvarima koje je činio NATO i da im damo legitimitet ulaskom u NATO", rekao je Dodik navodeći da bombe NATO-a ubijaju ljude u RS-u i danas.\nNa sarajevskim portalima RS nazivaju "Republikom Šumskom"\nPohvalio je opozicione zastupnike, tačnije zastupnike SDS-a i PDP-a, koji također odbijaju pristati na to da se u sjedište NATO-a u Briselu dostavi ANP.\nEntitetskim zastupnicima kazao je da sve što je preneseno u nadležnost BiH ne funkcioniše i da je potrebno poduzeti korake za razvoj RS-a u okviru Dejtonskog mirovnog sporazuma. U tom kontekstu ukazao je i na pravo svih naroda na samoopredjeljenje za koje tvrdi da je srpskom narodu garantovano međunarodnim normama.\nDodik je rekao da otcjepljenje kao krajni vid mogu imati samo narod koji trpe sistemsku diskriminaciju i kojim je ugrožen opstanak zbog diskriminacije.\n"Sve navedeno je ispunjeno. To se može zaključiti iz analize stanja", kazao je Dodik.\nOn je dodao da se Republika Srpska provukla kroz vrijeme i dočekala ovo: priliku da raspravlja o svom statusu i Dejtonskom mirovnom sporazumu. Kako kaže, RS-u se ukida pravo na legitimno i legalno predstavljanje, a ponavljaju se i teze o ukidanju prava RS-u na naziv "Republika Srpska".\n"Ime RS ponavlja se deset puta u Ustavu BiH, ali Bošnjaci ne odustaju od toga", rekao je Dodik navodeći da RS neće odustati od autonomije, državnosti i samostalnosti predviđene Dejtonskim sporazumom te da RS ima pravo da "očuva svoja prava".\nČlan Predsjedništva BiH istakao je da Narodna skupština RS-a ima sve potrebno da vrati RS u okvire Dejtonskog sporazuma, ali da je potrebno samo jedinstvo stranaka pozivajući na to jedinstvo zastupnike u NSRS-u. Kako kaže, to može biti i donošenjem novog Ustava RS-a najavljujući da će se navjerovatnije iduće godine pred zastupnicima u NSRS-u naći rasprava o novom Ustavu RS-a.\n"To je širok okvir za našu autonomiju i samostalnost u okviru Dejtonskog mirovnog sporazuma", rekao je Dodik.\nOn vjeruje da je došlo vrijeme kada RS ponovo dobija na značaju i kada međunarodno pravo treba reafirmisati. Dotakao se i predsjednika SAD-a navodeći da je Donald Trump nedavno u UN-u kazao "da ozbiljni lideri moraju voditi računa samo o interesima svog naroda".\nDodik je rekao da NSRS danas treba poručiti visokom predstavniku da je prošlo vrijeme ispunjavanja zahtjeva bošnjačkoj strani, a da se predstavnici bh. entiteta zalažu za ponos i ljubav za RS te ostvarivanje suvereniteta i autonomije RS-a.\nPosebno je kritikovao bh. pravosuđe navodeći da Tužilaštvo BiH i Sud BiH progone privrednike u RS-u. On je kazao da u RS-u nema firme koja ima promet veći od 50 miliona KM dok u FBiH postoji desetak firmi s prometom od blizu milijardu KM. Kako kaže, Sud BiH i Tužilaštvo BiH ne progone privrednike u FBiH.\n"Ne smije se dozvoliti da je bošnjačka elita jedini tumač istine. Oni su tumači svoje istine. Ne smijemo se opustiti. U ovoj Narodnoj skupštini je moć", rekao je Dodik.\nPozvao je zastupnike u NSRS-u da probaju danas donijeti odluku o proglašenju samostalnosti RS-a navodeći da će tako imati priliku vidjeti koja je moć u NSRS-u. Istakao je da će ta odluka NSRS-a izazvati svjetsku buru i da neće biti svjetskog medija koji neće izvijestiti o tome.\nPosebno je kritikovao to što se u nekim medijima Republika Srpska često naziva "Republikom Šumskom", "genocidnom tvorevinom" i "manjim bh. entitetom".\nCrna američka lista na kojoj je Milorad Dodik proširena s osobama i firmama iz Srbije\n09.12.2019. u 18:35\nDodik: Izbor novog Vijeća ministara najkasnije do 23. decembra\n07.12.2019. u 12:56\nPo planu 44\nUhapšen nakon bjekstva 5


Beograd šalje Sarajevu još 20.000 vakcina AstraZeneca\nVakcinacija zaposlenih u bolnici "Dr. Abdulah Nakaš" u Sarajevu\nVlada Srbije odlučila je na sednici 8. aprila da se Kantonu Sarajevo u Bosni i Hercegovini (BiH) uputi još 20.000 vakcina AstraZeneca protiv korona virusa, saopšteno je posle sednice u Beogradu.\nSrbija je Federaciji BiH, jednom od dva entiteta u BiH, početkom marta dostavila 10.000 vakcina britansko-švedskog proizvođača, a prve doze je na aerodromu u Sarajevu uručio predsednik Srbije Aleksandar Vučić.\nSrbija, BiH sused, do sada je nabavila više od dva miliona vakcina i u redu je evropskih država sa najvišim stepenom vakcinisanja protiv korona virusa.\nSrbija ima najviše vakcina kineskog proizvođača Sinopharm, a slede američki Pfizer, ruski Sputnik V i AstraZeneca.\nNa punktovima za masovnu vakcinaciju u Beogradu i Nišu je krajem marta organizovana imunizacija stranih državljana kada je za tri dana vakcinu AstraZeneca primilo više od 22.000 ljudi, uglavnom iz susednih zemalja.\nPrivredna komora Srbije tada je organizovala vakcinaciju privrednika iz regiona, a predsednik PKS Marko Čadež izjavio je da je najveći odziv poslovnih ljudi bio iz Bosne i Hercegovine, Crne Gore i Severne Makedonije.